Shvan Goran: به‌خته‌وه‌ری خێزانیی\nهیچ شتێك نییه له ژیان گرنگتر بێت له ته‌ندروستییه‌كى باش و خێزانێكى به‌خته‌وه‌ر .. توێّژه‌ران جه‌خت له‌سه‌ر ئه‌وه ده‌كه‌نه‌وه كه په‌یوه‌ندییه ئه‌رێنییه‌كانى خێزانى به‌رگرى له‌ش زیاد ده‌كات و ئه‌گه‌رى تووش بوون به جه‌لته‌ى دڵ كه‌م ده‌كاته‌وه ئه‌مه‌ش له رێگاى هێشتنه‌وه‌ى هۆرمۆنى تووره‌یی له ئاستێكى نزم .\nوشه جوانه‌كان و هه‌سته ناسكه‌كان كاریگه‌رییه‌كى گه‌وره‌ى هه‌یه له به‌رده‌وام بوونى خێزانێكى نموونه‌یی . لێكۆلینه‌وه‌كانى ئه‌وه‌یان دووپات كردۆته‌و كه زمانی ئاخاوتن كاریگه‌رى له‌سه‌ر رێژه‌ى كۆرتیزۆل له‌نێوان ژن و مێرده نوێییه‌كاندا هه‌یه و ئافره‌تیش زیاتر هه‌ستیاره به‌رامبه‌ر به وشه ناخۆش و نێگه‌تیڤه‌كان .\n(( كۆرتیزۆل )) بریتییه له هۆرمۆنێك كه په‌یوه‌ندیداره به ده‌مار گرژى و تورِه‌یی و هه‌رچه‌نده مرۆڤ زیاتر تورِه بێت رێژه‌ى ئه‌م هۆرمۆنه له خوێندا زیاتر ده‌بێت\nله راستیدا ئه‌و خانمانه‌ى كه رێژه‌ى كۆرتیزۆلیان زیاد ده‌بێت زیاتر رووبه‌رووى ته‌لاق و جیابوونه‌وه‌ى هاتوون دواى تێپه‌ر بوونى 10 سال له‌سه‌ر پرۆسه‌ى هاوسه‌رگیرییه‌كه .\nخانمان به‌رێژه‌یه‌كى زیاتر رووبه‌رووى به‌رزبوونه‌وه‌ى رێژه‌ى ئه‌م هۆرمۆنه ده‌بنه‌وه له خوێن بۆیه ئه‌وان پێوه‌رێكى گرنگن بۆ په‌یوه‌ندییه خێزانییه‌كان .\nچه‌ند توێژینه‌وه‌یه‌كى دیكه‌ش دووپاتیان كردۆته‌وه كه خانمان كاردانه‌وه‌ى زیاتر له جه‌سته‌یان به دی ده‌كرێت به‌به‌راورد له‌گه‌ل پیاوان له‌كاتى كێشه خێزانییه‌كان .\nبه‌لام هه‌موو كه‌سێك ده‌توانێت فێر بێ چۆن قسه و گفتو گۆ له‌سه‌ر كێشه خێزانییه‌كانی نێوان خۆی و به‌رامبه‌ره‌كه‌ى بكات به رێگه‌یه‌كى هێمن و ئه‌رێنى ته‌نانه‌ت له كاتى توورِه‌ییشدا .\nچه‌ند هه‌ڵسوكه‌وت و رێگایه‌كى كاریگه‌ر هه‌یه بۆ زاڵبوون به‌سه‌ر ئه‌و كێشه‌یه ئه‌وانیش :\n-هه‌وڵ بده پلانه‌كانت بگۆریت ئه‌گه‌ر ئه‌و پلانه‌ت له‌گه‌ل به‌رامبه‌رت نه‌گونجێت . ئه‌مه باشتره له‌وه‌ى سوورِ بیت له‌سه‌ر -ئه‌نجامدانى كارێك كه به‌رامبه‌ره‌كه‌ت پێی ناخۆش بێت و ببێته هۆى په‌یدا بوونى جۆرێك له كێشه له‌نێوانتان .\n-با هه‌رده‌م ده‌نگت هێمنانه و نزم بێت به‌تایبه‌تی له سه‌ره‌تای گفتۆگۆكان .\n-ئه‌و ده‌سته‌واژانه به‌كار مه‌هێنه كه ئاماژه بۆ بێ ریزى و خۆشنه‌ویستن ده‌كه‌ن .\n-هه‌وڵ بده ئه‌و ده‌سته‌واژانه كه‌م بكه‌یه‌وه كه ره‌خنه له كه‌سێتى و هه‌ڵس و كه‌وتى بكات .\n-هه‌وڵ بده بۆ ماوه‌ى 20 خوڵه‌ك خۆت خاو بكه‌یته‌وه بۆ ئه‌وه‌ى ئارام بیته‌وه ئه‌گه‌ر پێویستت پێ هه‌بوو .\nهه‌ر هاوسه‌رێك پێویستی به لێك نزیكبوونه‌وه‌ى ئه‌رێنى و گۆرِینه‌وه‌ى راو بۆچوون و گفتۆ گۆ هه‌یه له بابه‌ته جیاجیاكان بۆ ئه‌وه‌ى دوور بن له گه‌وره‌بوونى قه‌باره‌ى ئه‌و كێشانه‌ى رووبه‌روویان ده‌بێته‌وه ، چونكه ژن و مێرد له‌وانه‌یه به‌درێژایی رۆژ خه‌ریكى كارى ده‌ره‌وه بن و دواتریش له‌ماڵ خه‌ریكى كاروبارى منداڵه‌كان بن بۆیه راگۆرِینه‌وه‌و گفتۆگۆكان پچرپچر ده‌بن و ده‌بێت دووباره په‌یوه‌ندییه عاتفییه‌كان نوێبكرێنه‌وه له‌نێوانیان ئه‌ویش له‌رێگه‌ی :\n-هه‌وڵدان بۆ ئه‌نجامدانى گه‌شتێكى بچووك و به‌ته‌نیا له ئێواره‌یه‌كدا .\n-دواى گه‌رِانه‌وه له‌شوێنى كاره‌وه بۆ ماڵ بۆماوه‌ى 20 خوڵه‌ك به‌ته‌نیا پێكه‌وه بن .\n-دیاری كردنى دوو كاتژمێر له‌هه‌ر هه‌فته‌یه‌كدا بۆ ده‌رچوون .\n-پابه‌ند بوون به‌و هه‌نگاوانه و چه‌سپاندنى له ژیانى رۆژانه بۆ ئه‌وه‌ى ببن به عاده‌تێكى ئاسایی .\nله‌سه‌ره‌تاى پرۆسه‌ى هاوسه‌رگیر هه‌رده‌م خێزان رووبه‌رووى كۆمه‌لێك كێشه ده‌بێته ئه‌ویش له ئه‌نجامى راهاتنى هه‌ر كه‌سێك له سیسته‌مێكى دیاریكراوى ژیان . به‌لام دواى هاوسه‌رگیرى ده‌بێت هه‌موو شتێك دابه‌ش بكه‌ن له ژیان و ئه‌ركه‌كانى رۆژانه‌یان و ته‌نانه‌ت شه‌ونخوونى و پشووه‌كانیانیشان .\nبۆیه له‌كاتى ئاماده‌كردنى سیسته‌مى ژیانت و دیاریكردنى پلانه‌كانت پێویسته لایه‌نه‌كه‌ى تریش پشتگوێ نه‌خه‌یت پێویسته ئه‌م خالانه له‌به‌ر چاو بگریت :\n-گفتو گۆكردن له‌سه‌ر شێوازى ژیانت له‌گه‌ل لایه‌نى به‌رامبه‌ر\n-سوورِ نه‌بوون له شتێكى دیاریكراو كه تۆ به‌باشی ده‌زانیت .\n-دۆزینه‌وه‌ى شتی نوێ كه هه‌ردووكتان تیایدا به‌شدار و هاوبه‌ش بن .\nوه‌رگێرانی له عه‌ره‌بییه‌وه / شڤان گۆران\nمافی بلاو كردنه‌وه‌ی بۆ وه‌رگێر پارێزراوه\nPosted by Shvan Rasool at 11:14 AM


پلاتفۆرم و سەکۆ و بنچینەی هەر هەنگاو و جوڵەیەکی کۆمەڵایەتی و سیاسی و ئابوری و بەڕێوەبردنی تەندروست، وێنا دەکرێت لە چوارچێوەی ئامادەسازی و زەمینەسازی گونجاو و واقعی بۆ گەیاندنی پەیام لە نێوان نێردەر و وەرگر، زمینەسازی بە مانا سەقامگیری و ئەرزیەت بۆ جێبەجێ کردنی زۆرترین پشک لە پلان و پێشنیار و پرۆژەى ئامادەکراو، هەروەها خودسازی بۆ پێشهات و دۆخى لەناکاوی جیاواز ئینجا چ ناوخۆیی بێت یا خود دەرەکی.\n١. سەقامگیری کۆمەڵایەتی\n٢. سەقامگیری ئابوری\n٣. سەقامگیری سیاسی\nسەرجەم چەمکە جیاوازەکانی سەقامگیری دەبنە پێکهێنەری سێگۆشەی بەڕێوەبردنێکی ئاست بەرز بەمەش هۆکار دەبێت بۆ دروست بون و هاتنە کایەی جۆری چوارەم لە سەقامگیری، ئەویش بیریتیە لە؛ سەقامگیری بەڕێوەبردن، لە کاتی هەر ناچونیەک بونێکی کاریگەری نەرێنی ئەکاتە سەر ئەدای بەڕێوەبردن.\nسەقامگیری کۆمەڵایەتی: ئەتوانرێت بە کۆڵەکەی سەرەکی هەژمار بکرێت بەو پێەیەی کە توانای ئاوێتەبونی بەردەوام هەیە لە سەرجەم کایە جیاوازەکانی ناو کۆمەڵگەدا، بەمەش کاریگەری راستەخۆ و ناڕاستەخۆی هەیە لەسەر ئاڕاستەبون و کاردانەوەیان، پاڵپشت بە دابەشبونی بەرفراوانی بازنەکانی کۆمەڵگە.\nسەقامگیری ئابوری: دوانەیەکی لێک جیا نەبووەن بەهۆی پەیوەندی و هاوسۆزی راستەوخۆی نێوانیان بونەتە خاوەنی پەیوەندیەکی راستەوانە، دەکرێت بکرێتە پێوەرێک بۆ هەڵسەنگاندنی توانای حکومەت و نەش و نما و گەشەی ئابوری و دابینکردنی مسلتزماتی تاک و ڕێگەگرتن لە زەقبونەوەی جیاوازی چینایەتی.\nسەقامگیری سیاسی: نمایندە و وێنەی خۆی دەکات لە چوار چێوەی دەسەڵاتە جیاوازەکانی وەک (حزب و لایەنە سیاسیەکان، دەسەڵاتی یاسادانان، جێبەجێکار، دادوەری، میدیا، رێکخراوەکانی کۆمەڵگەی مەدەنی) پێکەوە دەبنە ئاوازێکی چونیەک دەبنە بناغەی ئاسایشی نیشتمانی.\nزەرورەتی سەقامگیری بۆ بزوتنەوەی گۆڕان، بزوتنەوەی گۆڕان لەم ساتەدا زۆرترین پێوستی بە مادەی خامە بۆ دروست کردنی سەقامگیری بەڕێوەبردن و کاری دەستەجەمعی و ئاڕاستەکردن و پلەبەندکردن و ئیدارەدانی ململانێکان کە هاوتەریب و هاوئاوازبێت لەگەڵ سیاسەت و هێڵی گشتی بزوتنەوەکە، لە کاتی دروست بونی ئەم زەمینەیە بۆ کارکردن، هەمو ژمارەکان ناچونیەکەکان دەبنە هاوکێشەیەکی چونیەک، یەکێک لە سیفات و پەیام و بەرنامەی بزوتنەوەی گۆڕان تێر و پاراوەییە بە هیوا و هەگبەی پڕی بیری نیشتمان پەروەری و یەکڕیزی و دژە گەندەڵی و چاکەی گشتیە.


ئێران ڕۆژی سێشەممە ڕایگەیاند لەمیانەی وتووێژەکانی ڤیەنادا، کە بە مەبەستی دووبارە گەڕانەوەی تاران و واشنتن بۆ ناو ڕێککەوتنە ناوکیەکەی نێوان ئێران و زلهێزانی جیهان بەڕێوەدەچێت، لە هەوڵی ئازادکردنی هەموو ئەو زیندانییە ئێرانیانەدایە کە لە ناو زیندانەکانی ئەمەریکادان.\nعەلی ڕەبیعی وتەبێژی کابینەی حکومەت بە ئاماژەدان بەوەی کە ئەگەری ئاڵوگۆڕێکی دیکەی زیندانیان لەنێوان ئێران و ئەمەریکادا هەیە گوتی "بیرۆکەی گۆڕینەوەی زیندانییەکان هەمیشە لە بەرنامەدا هەبووە " و گوتیشی زیندانییەکان دەبێت بەهۆی" نیگەرانییە مرۆییەکانەوە ئازاد بکرێن".\nڕەبیعی وردەکارییەکانی لەبارەی ئەوەی چەند ئێرانی لە زیندانەکانی ئەمەریکادان باسی نەکرد و گوتی کە بڵاوکردنەوەی ناوەکانیان لەوانەیە زیانیان پێبگەیەنێت و لەگەڵ ئەوەشدا گوتی "ژمارەیان لە ژمارەی زیندانییە ئەمریکییەکانی ناو ئێران زۆرترە".\nلە ساڵی 2019دا، ئاڵوگۆڕی زیندانییەک کرا کە تێیدا ئێران توێژەرێکی چینی- ئەمەریکایی ئازاد کرد کە بۆ ماوەی سێ ساڵ بوو بە تۆمەتی سیخوڕیی زیندانی کرابوو. ئەو کات دەسەڵاتدارانی تاران ڕایانگەیاند کە دەسەڵاتدارانی ئەمەریکا نزیکەی 20 کەسی ئێرانییان زیندانی کردووە.\nسەعید خەتیبزادە، وتەبێژی وەزارەتی دەرەوەی ئێران هەفتەی ڕابردوو ڕایگەیاند کە تاران هیوا دەخوازێت کە ئاڵوگۆڕێکی گەورەی زیندانییەکان وەک بەشێک لە دانوستانەکانی ڤیەنا بەڕێوەبچێت، ئاڵوگۆڕێکی هاوشێوەی ساڵی 2015 کە بەشێک بوو لە ڕێککەوتنە ئەتۆمییەکەی ئێران لەگەڵ زلهێزانی جیهاندا.\nمیدیاکانی ئێران لەم چەند ڕۆژەی دواییدا ئاماژەیان بە ناوی حەوت ئێرانی کردووە لە زیندانەکانی ئەمەریکادا و ئەمەریکاش بەردەوام داوا لە ئێران دەکات کە زیندانییە ئەمەریکاییەکان ئازاد بکات، لەوانە سیامەک و باقێر نەمازی، کە بە تۆمەتی سیخوڕی کردن سزای 10 ساڵ زیندانییان بەسەردا سەپێندراوە.\nسیامەک کە بازرگانێکی تەمەن 46 ساڵە و کاری بۆ نزیکبوونەوەی پەیوەندی نێوان ئێران و ڕۆژئاوا کردوە لە مانگی 10ی ساڵی 2015 دا دەستگیرکراوە. باقێری باوکیشی کە تەمەنی 81 ساڵە و نوێنەری پێشووی یونیسێف و پارێزگاری خوزستان بووە لە سەردەمی شادا. لە مانگی دووی ساڵی 2016، ئەو کاتەی بە هۆی کۆڕەکەیەوە گەڕابووە ئێران، دەستگیرکرا.\nهەروەها هاووڵاتی ئەمەریکایی دیکە کە لە ئێران زیندانی کراوە، موراد تەهباز ژینگەپارێزە کە ئێرانییە و ڕەگەزنامەی ئەمەریکا و بەریتانیای هەیە و سزای 10 ساڵ زیندانیکردنی بۆ دەرکراوە.\nئێران دان بە دوو نەتەوەییدا نانێت، واتە هاووڵاتی بوونی دوو وڵات، هەر بۆیەش ئەو کەسانەی دەستبەسەرن ناتوانن هاوکاری لە کونسوڵخانەکان وەرگرن.\nلە کاتێکدا کە وتووێژە ناوکییەکە لە ڕۆژی سێشەممە لە ڤیەنادا دوای پشوویەکی کورت دەستی پێکردوەتەوە، تاران سوورە لەسەر ئەوەی کە ئەمەریکا هەموو ئەو سزانەی کە لە ژێر دەسەڵاتی دانۆڵد ترامپی سەرۆکی پێشوودا سەپێنراون، لاببرێن لەسەر ئێران.\nهاوکات واشنتنیش دەڵێت کە ئێران پێویستە هەموو بڕگەکانی ناو رێککەوتنەکە جێبەجێ بکات ڕێککەوتنەدا سەپێنراون. لە وەڵامی کشانەوەی ترامپدا، ئێران وردە وردە مەرجەکانی ناو ڕێککەوتنە ناوەکییەکەی پێشێل کردووە، لەوانە بەرزکردنەوەی ڕێژەی پیتاندنی یۆرانیۆم.\nواشنتن لەسەر مێزی گفتوگۆکانی ڤیەنادا نییە، بەڵام شاندێکی ئەمریکی لە نەمسای پایتەختن و لەگەڵ نوێنەرانی دەسەڵاتەکانی دیکە لە نێوان ئەوان و شاندی ئێرانیدا لە پەیوەندییدان.


جێگری سەرۆکی کۆمپانیای شاومی ئاگاداری دەدات لە بەرز بوونەوەی نرخی مۆبایلە زیرەکەکان بەهۆی کەمی چیپ لە جیهاندا – کەی ئای تی ئێن\nله وێنه‌یه‌كی ئینفۆگرافیدا هه‌موو به‌رهه‌مه‌كانی ئه‌پڵ له 2001 تا 2011 ببینه!!\nئەپی نوێی IINA تایبەت بە لێدەری پەڕگە ڕەنگاڵەکان بۆ macOS بەردەستکرا\nڤیدیۆ: باسی هەفتە ٢\nناساندنی تایبەتمەندی Live Listen لە iOS 12، ئایا دەتوانرێت سیخوڕی پێ ئەنجام بدرێت؟\nسامسۆنگ هەستەوەری کامێرای Bright Night ـی وەکو نیشانەیەکی بازرگانی تۆمارکرد\nگروپی Evad3rs پەیامی داوای لێبوردن بڵاودەکەنەوە سەبارەت بەو کێشانەی ڕوویاندا.\n25 ئەپ و یاری ئەندرۆید بۆ ماوەیەکی کاتی بوونەتە خۆڕایی\nشاومی 26, ئازار 2021\nکاریگەری ئابووری کەمی چیپ لە جیهاندا ماوەی چەند مانگێکە بەردەوام بووە لە 2020ـەوە و بەمزووانە بەرهەم هێنەرانی مۆبایلە زیرەکەکان هەستی پێ دەکەن، هەروەها ئەمە ڕاستەوخۆ کاریگەری دەبێت لە بەرز بوونەوەی نرخی مۆبایلە زیرەکەکان لە جیهاندا بەهۆی کەمتر بەرهەم هێنانی مۆبایل، کەمی چیپ بە شێوەیەکی سەرەکی کاریگەری لەسەر پیشەسازی ئۆتۆمبێل هەبوو و هەروەها بووە هۆی داخستنی چەندین پرۆژە لە ئەمریکا و وڵاتانی دیکەی جیهان\nجێگری سەرۆکی کۆمپانیای شاومی Wang Xiang لە میانەی ئاشکرا کردنی داهاتی کۆمپانیای شاومی بۆ چارەکی چوارەمی ساڵی ڕابردوو، ئاماژەی بەوەدا و ئاگاداری بڵاو کردەوە لەوانەیە نرخی مۆبایلە زیرەکەکان بەهۆی کەمی چیپ لە جیهاندا ڕوو لە بەرز بوونەوە بکات، بەڵام هێشتا جەختی لەسەر ئەوە کردەوە نرخێکی پێشبڕکێکار لەسەر بەرهەمەکانیان دادەنێن و هەوڵ دەدەن دۆخەکە ڕێک بخەن بۆ ئەوەی کەمترین نرخ بەرزبوونەوە ڕووبدات\nهەندێک لە کۆمپانیاکانی درووستکەری چیپ پلانی خۆیان ڕاگەیاند بۆ فراوان کردنی بەرهەم هێنانی چیپ، بەڵام ئەمە لەوانەیە بۆ ئاستی جیهانی تاوەکو 2 ساڵ زۆر دیار نەبێت بەهۆی ئەو پرۆسە ئاڵۆزانەی کە لە درووستکردنی چیپدا ڕوودەدەن، هەروەها پێشبینی کراوە ئەم کەمی چیپە بۆ ئاستی جیهانی تاوەکو کۆتایی ئەمساڵ بەردەوام بێت و لە ساڵی داهاتوودا دۆخەکە ئاسایی ببێتەوە


یارییه‌كه‌ی ئه‌فغانستان و ده‌رئه‌نجامه‌كان - ئه‌رده‌لان گۆران\n21/8/2021 - 17:57\nچه‌ند رۆژێكه تالیبان دوای زیاتر له 20 ساڵ دووباره حكومی ئه‌فغانستانی گرته ده‌ست.\nتالیبان هێشتا وه‌كو سه‌ده‌ی رابردوو بیر ده‌كاته‌وه و له دوایین لێدوانی خۆیدا باسی له‌وه كردووه كه وڵات له رێگه‌ی ئه‌نجومه‌نێكه‌وه له‌سه‌ر بنه‌مای شه‌ریعه‌ت به‌ڕێوه ده‌بات و دیموكراسی هیچ نرخ و به‌هایه‌كی له وڵاتدا نابێت.\nزۆر كه‌س پێیان وایه كه كێشانه‌وه‌ی ئه‌مریكا له ئه‌فغانستان، به مانای شكه‌ستی ئه‌مریكایه. به له‌ونێك ئه‌گه‌ر به شێوه‌یه‌كی به‌رته‌سك بیر بكه‌ینه‌وه وایه، ئه‌مریكا شكه‌ستی خوارد، به‌ڵام شكه‌سته‌كه‌ی ئه‌مریكا زه‌مینه خۆشكه‌ره بۆ یارییه‌كی گه‌وره‌تر له ناوچه‌كه‌دا كه ئه‌مریكا سوودمه‌نی یه‌كه‌می ده‌بێت.\nبه گوێره‌ی قسه‌كانی سه‌رۆكی ئه‌مریكا جۆ بایدن چه‌ندین هۆكاری ناوخۆیی هه‌ن كه وایان كرد ئه‌مریكا له ئه‌فغانستان بكێشێته‌وه. ئه‌و هۆكارانه هه‌ندێكیان بریتین له هه‌بوونی گه‌نده‌ڵی، زۆربوونی دزی سامانی گشتی، نه‌بوونی حكوومه‌تی دامه‌زراوه‌یی نیشتمانی، زۆربوونی رێژه‌ی سه‌رباز و كارمه‌ندی بندیوار و نه‌بوونی ئیراده‌ی به‌هێز بۆ ئیداره كردنی وڵات و پاراستنی وڵات.\nئه‌مه هۆكاره ناوخۆییه‌كانن كه ئه‌مریكا دوای 30 ساڵ مانه‌وه‌ی له ئه‌فغانستان نه‌یتوانی به‌رپرسانی ئه‌ووڵاته رازی بكات كه ئه‌م هۆكارانه كه كێشه بوون بۆ به‌ره‌و پێشه‌وه بردنی وڵات چاره‌سه‌ر بكه‌ن.\nله لایه‌كی دیكه‌وه سوپایه‌كی زیاتر له 300 هه‌زار سه‌ربازی هه‌بوو به‌ڵام 11 رۆژ نه‌یتوانی خۆی له‌به‌ر تالیباندا بگرێت كه هۆكاری ئه‌مه‌یش زۆر بوونی بندیواره‌كان و نه‌بوونی ئیراده و په‌روه‌رده‌یه‌كی راست و دروستی سه‌ربازی له‌سه‌ر بنه‌مای به‌ره‌ژوه‌ندی نیشتمانییه.\nبا هۆكاره ناوخۆییه‌كان وه‌لاوه بنین و باس له‌و هۆكاره ده‌ره‌كییانه بكه‌ین كه ئه‌مریكایان ناچار كرد ئه‌و یارییه مه‌ترسیداره له ئه‌فغانستان ئه‌نجام بدات.\nبێگۆمان به‌ر له ده‌ست پێكردنی پڕۆسه‌ی كێشانه‌وه له ئه‌فغانستان، له نێوان ئه‌مریكا و تالیباندا رێككه‌وتنێك كراوه، سه‌ره‌تای دانوستانه‌كانی ئه‌و رێككه‌وتنه بۆ سه‌رده‌می دۆناڵد ترامپ ده‌گه‌ڕێته‌وه به‌ڵام له سه‌رده‌می بایدندا رێككه‌وتنه‌كه ئیمزا و جێبه‌جێ كرا.\nبه گوێره‌ی رێككه‌وتنه‌كه ئه‌مریكا به مه‌رج ئاماده ده‌بێت له ئه‌فغانستان بكێشێته‌وه و له به‌رامبه‌ر كۆنترۆڵ كردنی ئه‌فغانستان له لایه‌ن تالیبانه‌وه بێده‌نگ بمێنێـت.\nمه‌رجه‌كانی ئه‌مریكا بریتین له دروست كردنی كێشه له لایه‌ن تالیبانه‌وه بۆ هه‌ر یه‌ك له ئێران، رووسیا، چین و دواجاریش پاكستان.\nئه‌مریكا ده‌یه‌وێت بۆ لاواز كردنی ئێران له ناوچه‌كه‌دا به تایبه‌تی له عێراق، سووریا و لوبنان، تالیبان به گژ ئێِراندا بدات و ئێران له سه‌رتاسه‌ری سنووری رۆژهه‌ڵاتی خۆی، سه‌رقاڵ به تالیبانه‌وه بكات. له پاڵ تالیبانیشدا ئێران چه‌كداره دژه‌به‌ره‌كانی ئێران له ناوچه‌ی سیستان و به‌لووچستان به‌هێزتر ده‌كات و به‌مجۆره ئێران له سنووره‌كانی رۆژهه‌ڵاته‌وه تووشی كێشه و گرفت ده‌كرێت و سنووره‌كانی رۆژهه‌ڵاتی ئێرانیش به‌رفراوانن و كۆنترۆڵ كردنیان بۆ ئێران زۆر زه‌حمه‌ته.\nلێدوانه‌كانی مه‌لا براده‌ر دوای 11 ساڵ گه‌ڕانه‌وه‌ی بۆ ئه‌فغانستان سه‌لمێنه‌ری رێككه‌وتنه‌كه‌ی نێوان تالیبان و ئه‌مریكان. مه‌لا براده‌ر دوای دوو رۆژ له كۆنترۆڵ كردنی كابل له گرته‌یه‌كی ڤیدیۆییدا هه‌ڕه‌شه‌ی له ئێران كرد و رایگه‌یاند كه مۆجاهێده‌كان روانه‌ی تاران، مه‌شهه‌د وئیسفه‌هان ده‌كه‌ن و شه‌ڕی رژیمی ئێران ده‌كه‌ن.\nبه هه‌مان شێوه‌ی ئه‌مریكا ده‌یه‌وێت تالیبان بكاته مایه‌ی سه‌رئێشه و گرفت بۆ دوو ركه‌به‌ری ستراتیژیكی گرنگی خۆی كه رووسیا و چینین.\nسه‌رقاڵ كردنی رووسیا و چینیش له لایه‌ن ئه‌مریكایه‌وه به تالیبان، ده‌بێته هۆكاری نانه‌وه‌ی ئاژاوه‌یه‌كی نوێ له ناوچه‌كه‌دا و به‌مجۆره ئه‌مریكا له‌لایه‌كه‌وه ركبه‌ره ستراتیژییه‌كانی خۆی سه‌رقاڵ ده‌كات و له لایه‌كی دیكه‌یشه‌وه كار له‌سه‌ر لاوازكردنی پێگه‌كانیان و نائارام كردنی دۆخی رووسیا و چین له رێگه‌ی تالیبانه‌وه ده‌كات، چونكه ئه‌مریكا ده‌یه‌وێت به نائارام كردنی سنووره‌كانی ئه‌و وڵاتانه گۆرز له ئابووری ئه‌و وڵاتانه بوه‌شێنێت.\nله پاڵ ئه‌م پلانه‌ی ئه‌مریكادا، ئه‌مریكا ئاڵترناتیفی دووه‌می بۆ تالیبان داناوه. ئه‌مروڵا ساڵح كه پێشتر جێگری سه‌رۆككۆماری هه‌ڵهاتوو ئه‌شره‌ف غه‌نی بوو و ئێستا به پشت به‌ستن به ده‌ستووری ئه‌فغانستان، خۆی به سه‌رۆككۆماری ئه‌و وڵاته له قه‌ڵه‌م ده‌دات.\nئه‌مروڵا ساڵح كابلی به جێ هێشتووه و به ئه‌یاله‌تی پانشیره كه 150 كلیۆمه‌تره دووری ئه‌فغانستانه به‌جێ بووه. ئه‌یاله‌تی پانشیر نه‌كه‌وتووته ده‌ستی تالیبان و ئه‌مروڵا ساڵح له‌و ئه‌یاله‌ته به پشتیوانی ئه‌مریكا سه‌رقاڵی كۆ كردنه‌وه‌ی هێزی چه‌كدارییه بۆ ده‌ستپێكردنی شۆڕش له كاتی پێویستدا له دژی تالیبان.\nئه‌مریكا به كێشانه‌وه‌ی خۆی له ئه‌فغانستان له راستیدا دانی به شكه‌ستی خۆیدا نه‌نا به‌ڵكو كێشانه‌وه‌كه بوو سه‌ره‌تای ده‌ستپێكردنی قۆناخێكی نوێ كه ده‌رئه‌نجامه‌كانی زه‌ره‌ری زۆر گه‌وره‌یان بۆ ئێران، رووسیا و چین ده‌بێت و به‌مجۆره ئه‌مریكا به یه‌ك تیر سێ نیشانه‌ی پێكا.


دەرباز کۆسرەت ڕەسوڵ: قبوڵی ناكەین هێزێكی سیاسی ئیرادەمان بشكێنێ – لڤین پرێس\nکارگیڕی مەکتەبی سیاسی یەکێتی ڕایگەیاند، لەسەرەتاوە بڕوامان بە یەكڕیزی هێزە سیاسییەكان هەبووە، بەڵام ئەگەر هێزێكی سیاسی بیەوێت ئیرادەمان بشكێنێ، قبوڵی ناكەین.\nدەرباز كۆسرەت رەسوڵ لە دیداری یەكێتیدا لە شاری هەولێر ڕایگەیاند: لەسەرەتاوە بڕوامان بە یەكڕیزی هێزە سیاسییەكان هەبووە، بەڵام ئەگەر هێزێكی سیاسی بیەوێت ئیرادەمان بشكێنێ، قبوڵی ناكەین.\nکارگێڕی مەکتەبی سیاسی یەکێتی وتیشی: ێستا یەكێتی كارەكتەرێكی سەرەكییە لە پرۆسەی سیاسی عێراق. هەرگیز پۆست لای یەكێتی گرنگ نەبووە، مەسەلە جەوهەرییەكانی تر لای ئێمە گرنگ بووە، بەتایبەتی كەركوك، قەت سازش لەسەر كەركوك ناكەین‌و بەشێكی سەرەكی گفتوگۆكانمان بووە لە بەغداد.\nئاماژەی بەوەشکرد، چون ئێمە قبوڵ ناكەین كەس ئیرادەمان بشكێنێ، نامانەوێت ئیرادەی كەس بشكێت. بەگرنگی دەزانین چوار ساڵ جارێك لە هەرێمی كوردستان هەڵبژاردن بكرێت، بەڵام مەرجی ئێمە وەكو یەكێتی، هەمواركردنەوەی یاسای هەڵبژاردنە، ئەوەش پێویستی بە سازان هەیە، ناكرێت ئیرادەی هێزێك فەرزبكرێت بەسەر زۆرینەدا، یاسای هەڵبژاردن بۆ رۆژێك‌و جارێك‌و دوو جار نییە.\nئاشکراشیکرد: لە چەند رۆژی رابردوودا لەگەڵ تیمی خۆمان لە حكومەت چەند كۆبونەوەیەكمان لەبارەی دۆخی ئابوری هەرێمی كوردستان کرد، لە چەند رۆژی داهاتوودا كۆبونەوەكان بەردەوام دەبن و ئەنجامی ئەو كۆبونەوانەش ئاشكرا دەبن.\nدوو سزادراوی دیکەی بادینان سزاکانیان کەمکرایەوە


هەڵۆ لە شێرکۆ و بێکەس بکەنەوە … دەربارەی سەدویەک ڕۆژ تەنیایی | ئاژانس\nHome گشتی فەرهەنگ هەڵۆ لە شێرکۆ و بێکەس بکەنەوە … دەربارەی سەدویەک ڕۆژ تەنیایی\nشێرکۆ بێکەس، لەگەڵ دەستپێکی نووسینیدا، نەک ناوی باوکی ناشیرین نەکرد، بە پێچەوانەوە بووە هۆکاری گەورەترکردنی ناوی باوکی، ئەدەبیات و شیعر و نووسینی شێرکۆ جگە لەوەی زۆر لە شیعری باوکی زیاتر باڵای کرد، هاوکات بووە هۆکارێک بۆ زیاتر مانەوەی ناوی باوکی و ئامادەیی بەردەوامی شێرکۆ یەکسانیش بوو لەگەڵ مانەوەی بێکەسی باوکی. … بەڵام بە پێچەوانەی ئەو وتەیەی نەوشیروان مستەفا کە لە لاپەڕە ١٤٤ی کتێبی «سەدویەک ڕۆژ تەنیایی»، کە هەڵۆ شێرکۆ بێکەس سەردانی دەکات و ئەویش پێی دەڵێت: «من پیرۆزباییت لێ دەکەم، کاکە هەڵۆ لەسەر ڕێوڕێچکەی باوک و باپیرانی دەڕوات.» ئەگەر بێت و هەڵۆ بەو جۆرەی ئێستا بەردەوام بێت، نەک نەچووەتەوە سەر ئەو ڕێوڕێچکەیە، بەڵکوو غەدری گەورە لە شێرکۆی باوک و بێکەسی باپیری دەکات، بۆیە ئەگەر هەرچی دەتوانێت و لێیەوە نزیکە، هەڵۆ لە شێرکۆ و بێکەس دوور بخەنەوە.\nلە لاپەڕە ١٤٩ی کتێبی «سەدویەک ڕۆژ تەنیایی» کە هەڵۆ شێرکۆ بێکەس نووسیویەتی و (بە حساب باس لە سەدویەک ڕۆژی کۆتایی شێرکۆ بێکەس دەکات، کە بە داخەوە باسی هەموو شتێک دەکات شێرکۆ بێکەس نەبێت)، باس لە نامەیەکی توندی شێرکۆ بێکەس دەکرێت بۆ عیماد ئەحمەد، ئەندامی مەکتەبی سیاسیی یەکێتیی کە ئەوکات جێگری سەرۆکی حکومەت بووە، لە نامەکەدا کە هەندێکی گواستووەتەوە شێرکۆ بێکەس بۆی دەنووسێت، «من دەمرم و باکم نییە و منەتم بە کەستان نییە، بەڵام وەفا وا نابێ.» دواتر دەڵێت، «فایەق بێکەسی باوکم لە هەموو سەرکردەکانی کورد گەورەترە.»\nدەمەوێت ڕاستەوخۆ لە قسەکەی شێرکۆ بێکەس خۆیەوە دەست پێ بکەم، ئەو بۆ باوکی ئەو قسەیەی کردووە، بەڵام خودی شێرکۆ و ئەو ئەدەبیاتەی بەجێی هێشت، ئەو توانا گەورە و داهێنانە سەرسوڕهێنەرەی لە ئەدەبی کوردی و بەتایبەت شیعردا درووستی کرد لە هەموو سیاسییەکی کورد و مێژووەکەیان گەورەترە، مێژووی شێرکۆ، هیچ کاتێک نەگونجاوە، ناشایستەیە و نە هیچ کەسێکیش بە هەر ناو و نزیکایەتییەک لە شێرکۆوە ئەو حەقەی نییە بەراوردی بکات بە مێژووی سیاسییەکان یان بە درێژایی ٣١٦ لاپەڕە هەموو باسوخواسێک لەسەر ڕۆژە کۆتاکانی شێرکۆ بێکەس بکەی لە گلەیی لەم سیاسی و لەو برادەری حکومی و فڵان حزبی سیاسی لەبەر ئەوەی هەواڵیان نەپرسیوە.\nبێشک هەڵۆ کە کوڕی شێرکۆ بێکەسە، مافی ئەوەی نییە بە ناوی کوڕ و باوکایەتییەوە بێ کتێبێک بەناوی شێرکۆ بخاتە بازاڕەوە کە جگە لە ڕق و قسەی خۆی هیچ شتێکی دەربارەی شێرکۆ ئاشكرا نەکردبێت. ئەوەی کتێبەکە بخوێنێتەوە و بە ئیستاتیکای ئەدەبیاتی شێرکۆ ئاشنا بێت، شەرم دەیگرێت، بۆی دەبێت بە پرسیاری گەورە کە ئاخۆ هەڵۆی کوڕی بە چ مەبەستێک دێت و سەدویەک ڕۆژ کۆتا ڕۆژەکانی باوکی بە گلەیی لەو بەرپرس و ئەو سیاسی و تەلەفۆنی فڵان و فیسارەوە بۆ باوکی پڕ بکاتەوە، دەچێتە عەقڵی کێوە گەورەیی شێرکۆ و ئەو مێژووەی بۆ هەمیشە لە نەخشەی ئەدەبیات و نووسینی کوردیدا کێشاویەتی ببێتە گلەیینامەیەک لە کەسانێک کە ئەسڵەن ئەدەب و کولتوور و هونەر هەر بەلایانەوە گرینگ نییە. ئەو کتێبە غەمگینییەکی گەورە لە بچووککردنەوەی شێرکۆ بێکەسی تێدا دەبیندرێت، لەوەی هەڵۆ وەک نوێنەری باوکی، وەک گلەییکەرێک لەم سیاسی و لەو کەسایەتی حکومی دواڕۆژەکانی ژیانی بردبێتە سەر، ئاخر ناکرێت شێرکۆ لە ترۆپکی داهێنانی خۆیەوە، کە ئیدی پێ دەچێت شێرکۆیەکی تر نەبینیەوە، لە ڕێگەی هەڵۆی کوڕییەوە ژیانی ببێتە ئەوەی کە نوری مالیکی تەلەفۆنی بۆ کردووە بەڵام بۆ بەرپرسە کوردەکان نەیان کردووە.\nگەورەیی شێرکۆ لە ئەدەبیات و شیعر و نووسینەکانیدایە، لای خوێنەران و نووسەران، لای ئەوانەی بەردەوام کتێبەکانیان لە نزیکترین ڕەفەی کتێبخانەکەیان داناوە و زووزوو دەچنەوە سەر شیعرەکانی. گەورەیی شێرکۆ لە زماندایە، لەوەدایە هەتا ئەدەبیاتی کورد، هەتا تەنها کوردێک، هەتا تەنها خوێنەرێک هەبێت ئەو وەک ئەدیب و گەورەداهێنەر لەسەر شیعری نوێی کوردی لە باڵادایە، ئەم وزە گەورەیە لەناو کولتوور و دڵ و عەقڵی خوێنەرانیدا، چ پێویستی بە تەلەفۆنی بەرپرسێکی سیاسی و دڵدانەوە و هاوکاریکردنی بەرپرسێکی حکومی هەیە، من دڵنیام، بە پێچەوانەی ئەوەی هەڵۆی شێرکۆ بێکەس دەیڵێت، بەر لە هەرکەس ڕۆحی شێرکۆ لە پای ئەم بەندوباوە سیاسییەی کوڕەکەی کە بە ناوی ئەوەوە بڵاوی کردووەتەوە، لە هەموو کەس نیگەرانترە.\nلە چلەی شیرکۆ بێکەسدا، دیکۆمێنتارییەک ئامادە کرابوو، کە بە داخەوە لە جیاتی نووسەران و هاوڕێیانی ئەدیب و خوێنەران لەسەر شێرکۆ بێکەس بدوێنن، هەندێ کەسایەتیی سیاسی قسەی تێدا دەکەن. هەر لەو بۆنەیەشدا، بەختیار عەلی نووسەر و ڕۆماننووس، لە وتارێکیدا تەعلیقێکی لەو دیکۆمێنتارییە داو ڕایگەیاند، هاوڕێیانی شێرکۆ بێکەس نووسەران و خوێنەران و شاعیرانن، نەک کۆمەڵێک دەموچاوی تر.\nجگە لەوە هەڵۆ شێرکۆ بێکەس، لەو کتێبەدا دوو جار لە دوو شوێنی جیاواز دوو وتەی بەختیار عەلی دەهێنێتەوە کە لەو بۆنەیەدا کردنی، بەڵام چاوی لەو قسەیەی تری بەختیار عەلی خەواندووە، وەک ئەوەی ئەو قسەیە بۆ ئەو نەبێت، بیری چووەتەوە کە هاوڕێکانی شێرکۆ، ئەوانەی دەتوانن و مافی ئەوەیان هەیە قسەی لەسەر بکەن نووسەران و شاعیران و خوێنەرەکانییەتی، نەک کۆمەڵێک سیاسیی و کەسایەتیی تر کە بە چەند دێڕێکی بۆ نووسراو دەتوانن لەسەر شێرکۆ قسە بکەن، ئەمە بۆ دوای مەرگی شێرکۆش ڕاستە.\nپێم وا بوو «سەدویەک ڕۆژ تەنیایی» بەشێکی زۆری ئەو پرسانەی لەخۆ گرتووە کە شێرکۆ بە مەبەست و بێ مەبەست لە بارودۆخی ئاسایی ژیانیدا قسەی لەسەر نەکردوون، بە تایبەت ئەو سەدویەک ڕۆژە بۆ شێرکۆش ڕوون بووەتەوە کە ئەوە کۆتایی ژیانییەتی و ئەو هەستەش وا لە مرۆڤ دەکات ئیدی هەندێ شت بڵێت کە بە درێژایی ژیانی پاراستوونی، یان مەبەستی بێت هەندێ شت ڕوون بکاتەوە کە تا ئەوکاتە نیازی نەبووە وا زوو بیاندرکێنێت.\nئەزموونی شیعریی شێرکۆ، خەیاڵ و بیرۆکەی نووسینی تێکستەکانی، سرووتەکانی نووسین لای شێرکۆ، قسەکردنی لەسەر مردن، ژیان، خۆشەویستی و ژن و شیعر بە تایبەت، هەندێ وردەکەلێن کە لە یادەوەرییەکانیدا کە خۆی نووسیونی بە ناتەواوی و لێڵی ماونەتەوە، پەشیمانی و هیوا و ئاواتە بەدینەهاتووەکانی، خەیاڵ و پڕۆژەکانی ئاییندەی، کتێب و نووسەرە دڵگیرەکانی و دەیان شتی تر کە دەبوو لەو کتێبەدا هەبن و نین. من بۆ زانینی هەموو ئەو پرسانە دەستم دایە خوێندنەوەی ئەو کتێبە، بەڵام هەر لاپەڕەیەکم هەڵدایەوە و باسی گلەیی بوو لە بەرپرسێکی سیاسی، هەڵمدایەوە و باسی گلەیی لە بەرپرسێکی حکومی، هەڵمدایەوە و باسی بێوەفایی فڵان بەرپرس، هەڵمدایەوە و باسی بایکۆتی حزبێک لە پرسەکەی … منی خوێنەری شێرکۆ دەمەوێت ئەو مەبەستانە بزانم کە لە پەرەگرافی سەرەوە نووسیومن لە دواساتەکانی مەرگیدا، نەک کتێبنامەیەک لە گلەیی تەلەفۆننەکردنی فڵان مام و بێبەڵێنیی فڵان سەرمایەدار و تەلەفۆننەکردنی ئەم هەموو سیاسییە.\nئەو کتێبە زۆر بە مەبەست ناوی شێرکۆ بێکەسی خراوەتە سەر، بەڵام لە ناوەڕۆکدا جگە لە هەڵۆ شێرکۆ بێکەس، کە من نازانم بۆ چ مەبەستێک ئەم هەموو پێداگرییە دەکات شێرکۆ لە نووسەران و ئەدیبان و خوێنەران بستێنێتەوە و بیخاتە باوەشی سیاسییەکانەوە، شێرکۆ بێکەسی تێدا نابیندرێت، بە درێژایی ٣١٦ لاپەڕە جگە لە پەرەسەندنی نەخۆشییەکەی، یەک ڕستەی ئەدەبی و هونەریی و گفتوگۆیەکی تایبەت نابینیت کە پێشتر شێرکۆ باسی نەکردبێت. ئاخر کەسێک خەیاڵی لای ئەوە بێت و بە پەرۆش بێت بۆ درووستکردنی پەیکەرێکی باوکی، لەو سەدویەک ڕۆژەدا دەیتوانی زۆر گفتوگۆی جوان و ئەدەبی، زۆر پرسی نهێنی ژیانی شێرکۆ، هەڵدانەوەی زۆر لاپەڕەی نهێنی لە ئەزموون و ئەدەبیاتی باوکییەوە بدۆزێتەوە و ئێستا بە تامەزرۆیی و شانازییەوە ئێمەی خوێنەری شێرکۆ دەمانخوێندەوە نەک بە پێچەوانەوە.\nخوێنەرانی شێرکۆ ئەوە دەزانن کە وەسیەتنامەکەی باوکی لە دیدارێکدا کە بڕوا بەرزنجی ڕۆژنامەنووس لەگەڵیدا سازی دابوو ئاشکرا کرد، لەو دیدارەدا لەگەڵ ئەوەی دەڵی حەز دەکەم لە پارکی ئازادی بە خاک بسپێردرێم ئەوەش دەڵێ کە دەیەوێت سەر گۆڕەکەی بکرێت بە کافێیەک، کتێب و مۆسیقا و کچوکوڕی عاشق بەردەوام بێن و بڕۆن، جگە لەوەش دەڵێت لە دوای من بەو داهاتەی بەجێی دەهێڵم خەڵاتێک بەناوی خۆمەوە هەبێت بۆ باشترین کتێبی شیعریی ساڵ.\nهەڵۆ شێرکۆ بێکەس لەو کتێبەدا باسی هەموو تەوەرەکانی وەسیەتەکەی دەکات، بەخاکسپاردنەکەی کە داوای خۆی بووە، داوا کردنی ئارامگەکەی کە بکرێت بە کافێ و گلەییەکی زۆر هەڵدەڕێژێت کە بۆچی حزب و لایەنی بەرپرس و کەسایەتییەکان نەیان کردووە … بەڵام بە دێڕێک، تەنها بە دێڕێک باسی ئەوە ناکات کە شێرکۆی باوکی وتوویەتی لە میراتییەکەی خۆی ساڵانە کتێبێکی شیعری دیاری بکرێت و خەڵاتی شێرکۆ بێکەسی پێ بدرێت. کەسێک بەو جۆرە مامەڵە لەگەڵ وەسیەتەکەی باوکیدا بکات، بێگومان لەو کتێبە باشتر نانووسێت!\nدەمەوێت ئەوە بڵێم، لەم کتێبەدا ناوی چەند کەسێک هاتووە کە پشتگیریی ئەم کارە بوون و بەر لە چاپبوونی بینیویانە، ئەوانەی ناویان هاتووە بە حساب لە کەسە ئاگادارەکانی ئەدەبیاتی شێرکۆن … ئەوانیش بێبەش نین لە بڵاوکردنەوەی ئەم ناشیرینییە بۆ سەر ناوی شێرکۆ، چیتر بەسە، موجامەلە بە ئەدەبیاتی کوردی و پێگەی کەسایەتییەکی گەورەی وەک شێرکۆوە مەکەن.


"دراما تورکییەکان کار لەسەر شێواندنی کلتوری کوردی دەکەن" | ROJnews\nسێشەممە, 19 نوف 2019 - 08:27\nهاوشانی داخوازی بۆ بایکۆتکردنی کاڵای تورکی، خواست بۆ بایکۆتکردنی زنجیرە فیلمە تورکییەکان و پەخشنەکردنی لە کەناڵە کوردییەکان هەیە و بەپێی بیروڕای هاوڵاتیان و هونەرمەندانی سنوری پارێزگای سلێمانی، زنجیرە فیلمە تورکییەکان بەگشتی بەها کۆمەڵایەتییەکانیان لە ناو کۆمەڵگای کوردەواری کردووەتە ئامانج و کاریگەریی کردووەتە سەر کلتور پەیوەندییە خێزانییەکان.\nچلچرا عوسمان، وتی: نازانم بۆ دەبێت کورد بینەری تورکی و عەرەبی بێت لە کاتێکدا ئەوان بۆ تەنیا جارێک نەبووە بینەری زنجیرە فیلمەکانی ئێمەبن، بەڕای من گوناحە تورکی لێبدرێت و خەڵک کاتی خۆی پێ بەسەر ببات، بۆ نمونە لە دراماکاندا دەبینی ژنێک شێوازێکی دڕندانەی هەیە لە گەڵ منداڵ و ئەندامانی دیکەی خێزانەکەی، لەوانەیە کەسانی دیکە ئەو ڕۆڵە وەرگرن و کاریگەرییان لە سەری هەبێت، بۆ نمونە لای ئەوان حاڵەتی نەخوازراو و ناشەرعی هەیە و لای ئێمە خەریکە دروست دەبێت و بەگشتی پەخشکردنی زنجیرە فیلمە تورکییەکان شتێکی هەڵەیە، بۆیە ئەرکی وەزارەتی ڕۆشنبیرییە کە دەبێت ڕۆڵی گەورە ببینین و هاندەر بن بۆ بڵاوبوونەوەی دراما کۆمەڵایەتی و بە سودەکان.\nهەروەها سەفیە ئەحمەد، کە تەمەنی ٥٨ ساڵە، بە زمانە سادە و شیرینەکەی باسی خراپبوونی هەڵسووکەوتی بەشێك لە هاوڵاتیانی کرد و هۆکارەکەی گەڕاندەوە بۆ بڵاو کردنەوەی ئەم زنجیرە فیلمە تورکیانە، چونکە لە کاتی خۆیدا هیچ یەک لەم ڕەفتارانە لە ناو کورددا نەبوو بە تایبەت فڕێدانی منداڵ لە لایەن دایکانەوە، بۆیە جاران ژیانی ئێمە زۆر خۆش بوو و داوا لە هاوڵاتیان دەکەم کە تۆزێ بە خۆیاندابێنەوە و بە ئاگابێنەوە.\nفواد سیروس، هاوڵاتییەکی دیکەیە و دەڵێت: زنجیرە فیلمە تورکییەکان پتەوی پەیوەندی هاوڵاتییانی لە ناوبردووە و ئەو خۆشەویستی و ڕێزەی کە لە نێوان ئەندامانی خێزانەکاندا هەیە کەمی کردووەتەوە، چونکە ئەم فیلمانە پڕن لە خیانەت و خەیاڵ.\nئاوارە کەرکووکی کە هونەرمەندیکی بواری نواندن و شانۆیە و چەندین ساڵە لەو بوارە کار دەکات لە سەرەتای قسەکانیدا باسی لەوە کرد کە ئەم درامایانە جۆرێک لە دەستوەردانە لە ناو کۆمەڵگای کوردی و پێیوایە بازرگانەکان لەگەڵ دەوڵەتی تورک هاوبەشیان هەیە و دەیانەوێت جگە لە لایەنی بازرگانی کار بکەن بۆ شیواندنی کلتور و تەقالیدی کۆمەڵگا.\nدەشڵێت: ئەم زنجیرە فیلمە تورکیانە شکاندنی کەسایەتی ژن و کیانی ژنە و ئێمە وەک کۆمەڵگای کوردی ژنمان زۆر بەرز و پیرۆزە، بەڵام بەداخەوە ئەمانە ئەوەندە شتی ناشرینیان هێناوەتە ناو کۆمەڵگای کوردی و بڵاویان کردووەتەوە، ئەمە ڕێگانیشاندەرێکی زۆر ناشرینە و فێرکردنی پیلانگێرییە بە سەر یەکترەوە، ئاخر کەی خانەوادەکان ئەو هەمووە پیلانگێڕییەی تێدا بووە، بۆیە هەموو ئەمانە پێش هەموو شتێک لێدانە لە ڕەوشت و کلتوریی کورد.\nلە درێژەی قسەکانیدا باسی لەوەش کرد: "ژنی ئێمە یەپەژەیە، ژنی ئێمە حەپسەخانی نەقیب و خانزادی سۆران و دەیان دایکە ئامینە، خوشکە سنەوبەر ولەیلا قاسمە کە سنگی خۆیان کرد بە قەڵغان، پێویست بوو زۆر دەمێک بوایە ئەم بایکۆتە بکرایە و ئێمە هونەرمەندی زۆر چاکمان هەیە و هەر دینارێک کە ئەدرێت بە کاڵایەکی تورکی ئەمە کڕینی چەکێکە کە کوڕێک، شەرفانێک و گەریلایەک و پێشمەرگەیەکی کوردی پێدەکوژنەوە، بۆیە بایکۆتی دراماکان با پێش کاڵاکان بێت".


عەتا كەریمیساڵیانی ساڵە كە چین و توێژە جۆراوجۆرەكانی كۆمەڵگای ئێران بە یاسا و ریسای دژ بە هەموو بایەخێكی مرۆیی كە مرۆڤایەتی بە دانی تێچووی زۆر پێی گەیشتووە، دەكەوێتە بەر ستەم و جیاوازیی و ناعەداڵەتی. لەم نێوەدا زۆرترین بەشی ناعەداڵەتی و جیاوازییەكانی حكومت بەر چینی توێژی ژنان كەوتووە كە سەرەرای هەموو ناعەداڵەتیەكانی سوونتەتی كۆمەڵگا قانون و دەوڵەتی ئاخوندیش هەڵ و مەرجی لەسەر ژنان قورستر و خەماویی تر كردووە و زۆترین بیزاری ئاخوندەكانیش لەبەرانبەری ژنانی خۆراگری ئێران لەهەموو نەتەوەكانی پێكهێنەریەتی و لەبەر ئەوەی كە ناوەرۆكی پیاوسالاری...\nتێكەڵ بە ریشە و بناغەی ئەو دەسەڵاتە بووە، تاوانی دروشمی بەرانبەری لە لایەن ژنانی خۆراگر و ئازادیخواز زۆر زیاتر و قورستر بووە.\nسەركووتی ژنان واتە كپ كرنی نیوەی كۆمەڵگا، كەوایە وزەیێكی زۆرتر دەمێنیتەوە بۆ كۆنترۆڵی نیوەكەی تر و زامن كردنی دسەڵاتی گەندەڵی سیاسی. دەسەڵاتدارانی ئاخوندی لەرێگەی ئامرازێك بە ناوی مەزهەب سەرجەم دەرووەكانی هەناسەكێشانیان لە ژنانی ئێران گرتووە و رێگەی هەناسەكێشانیان نەماوە. پێناسەی ژن لە سیستەمی ئاخوندیی دا واتە كچێكی گوێرایەڵ و یان هاوسەرێكی كویلە و پێناسە و شوناسێك بە بێ بوونی پیاوان بۆ ژن بوونی نییە. هەروا بۆ ژنانی وەزاڵەهاتوو لە ستەمی هاوسەر، بە جێهێشتنی خانەوادە، تەنانەت بە جێهێشتنی ئەو مالانەی كە سەرەتایی ترین مافەكانی تێدا پێخۆست دەكرێ، نرخێكی زۆر گرانی بە دواددا دەبێ. نەبوونی سەرچاوەی پشتیوانی لە ئێران بۆتە هۆی ئەوەی كە ژنانی وەزاڵەهاتوو لە توندوتیژی هاوسەر، تەنانەت ئەگەر غیرەتی بە جێهێشتنی ناوبراویشان هەبێ بە زۆری بۆ شوێنی مانەوە و پەنا بۆ بردن دۆش دادەمێنن.\nلە دونیای دواكەوتوو و یان بە واتایێكی دروستتر لە دونیایێكی لە دواوە راگیراو و بە تاڵان چوو، هەل و مەرجی ژیانی ژنان، لەوەش كارەساتاویی ترە. ژنان لە چواردیواری ماڵ و كۆمەڵگا بەند كراون، لەهەموو جۆرە ئازادییەك بێ بەشن و لە هەر جۆرە مافێكی بەرانبەر لەگەڵ پیاوان یاساغن. لە ئێرانی ئاخوندی ، بە كردەوە و قانون، لە پێوەند بە كاروباری وەك شاهیدی دان، دابەش كردنی میرات و یاسای قەساس و تۆڵەئەستاندنەوە و هتد.. 2 ژن لەگەڵ پیاوێك بەرانبەرە. نابەرانبەری مافەكانی ژنان لە ماڵ و شوێنی كار و بە گشتی لە تەواوی كاروباری ژیان، دەستی دواكەوتووان و چەوسێنەرانی مافیای راورووت و چەوسێنەری كردۆتەوە. كلتووری ئێران تەنانەت باس كردنی توندوتیژی دژی ژنان بە تایبەت ئەگەر توندوتیژی جینسی بێ، بە عەیب و عار دەزانێ و بە گشتی قوربانی ناچار بە بێدەنگی دەبێ. ئەو حكوومەتە ستەمی لەبەرانبەر هەموو كەسێك كرد و چ ژن و چ پیاو لە ماوەی 36 ساڵی دەسەڵاتداری ئاخوندی بوونەتە قوربانی سیاسەتە چەپەڵەكانی دەسەڵات، بەڵام ژنان هەموو شتێكیان لە دەست داوە و نە ئازادییان بۆ ماوەتەوە و نە شوناس، هەر بۆیە لەو دۆخە ناهەمووارە دا هەوڵ و تێكۆشانی ئێمە پیاوان وەك هێوەركەرەوەیێكە كە كەمێك لە ئێش و ئازارەكانیان كەم دەكاتەوە. وەرن با لەمرۆوە كۆتایی بە هەڵس و كەوتی پیاومەزنانە بێنین و شوناسی نوێ بە ژنانی كۆمەڵگاكەمان ببەخشین.\nسەرەرای هەموو جیاوازیی و بێ بەشیەكان، مێژووی مرۆڤایەتی، ژنانی قارەمان و خەباتكاری راستەقینە و ئەفسووناویی زۆری لە ناو دڵی خۆی راگرتووە و لە بیریان ناكات. پێویستە باوەری تەواومان هەبێ كە خەباتی بەرانبەریخوازانەی ژنان تەنیا لە هاوپەیوەندی لەگەڵ خەبات بۆ عەداڵەتی كۆمەڵایەتی سەركەوتوو دەبێ و ئەو راستیە دەكرێ وەدی بێ.\nڕێکه‌وت: 2015-04-26 16:08:02\nبه‌شی ( ژن لـــە نیزامی پــیاوسالاری ئــــاخــونـــدی )\nژن لـــە ژن لـــە نیزامی ژن نیزامی لـــە نیزامی ژن لـــە نیزامی پــیاوسالاری ژن پــیاوسالاری لـــە پــیاوسالاری ژن لـــە پــیاوسالاری نیزامی پــیاوسالاری ژن نیزامی پــیاوسالاری لـــە نیزامی پــیاوسالاری ژن لـــە نیزامی پــیاوسالاری ئــــاخــونـــدی ژن ئــــاخــونـــدی لـــە ئــــاخــونـــدی ژن لـــە ئــــاخــونـــدی نیزامی ئــــاخــونـــدی ژن نیزامی ئــــاخــونـــدی لـــە نیزامی ئــــاخــونـــدی ژن لـــە نیزامی ئــــاخــونـــدی پــیاوسالاری ئــــاخــونـــدی ژن پــیاوسالاری ئــــاخــونـــدی لـــە پــیاوسالاری ئــــاخــونـــدی ژن لـــە پــیاوسالاری ئــــاخــونـــدی نیزامی پــیاوسالاری ئــــاخــونـــدی ژن نیزامی پــیاوسالاری ئــــاخــونـــدی لـــە نیزامی پــیاوسالاری ئــــاخــونـــدی ژن لـــە نیزامی پــیاوسالاری ئــــاخــونـــدی


خوێندنەوەیەک بۆ رۆمانی ” تووتنەوانەکە” – هەواڵنامەی کتێب\nخوێندنەوەیەک بۆ رۆمانی ” تووتنەوانەکە”\n* مێژووی سەد ساڵەی عیراق و ناوچەکە لە دیدی عەلی بەدرەوە\nهەمیشە لە عیراقدا شاعیری بەهێز و بەتوانای تێدابووە، هەربۆیە بە وڵاتی شاعیرە مەزنەکان دادەنرێت، بەڵام لە رووی رۆمانەوە، بەو شێوەیە نەبووە. راستە لە سەرەتادا کەسانی وەکو غائب توعمە فەرمانی تێدابووە،کە بە یەکێک لە رۆمان نووسە ناودارەکانی مێژووی ئەدەبی عیراقیی و عەرەبی دادەنرێت، لێ هێشتا وەکو شیعر پێشەنگ نەبووە. بەڵام لەم چەند ساڵەی پێشوودا کۆمەڵێک نووسەری بەتوانا دەرکەوتون، کە بەداخەوە ئێمە کەمتر ئاگامان لێیانە، یەکێکیش لەو نووسەرە بەتوانایانە، عەلی بەدرە.\nلە ماوەی پێشوودا رۆمانی ” تووتنەوانم” خوێندەوە کە هاوڕێی هێژام کاک شێرزاد هەینی کردوویەتی بە کوردی. بەراستی ئەم رۆمانە زۆر سەرسامی کردم، بەتایبەتی شێوازی نووسینەکەی ئێجگار جوان و مۆدێرن و ناوازە بوو ، هەروەها بابەتی رۆمانەکەش، زۆر گرنگ بوو. بەلاشمەوە زۆر سەیر بوو چۆن ئەم نووسەرە، توانیویەتی ئەو هەموو رووداو و کارەساتە گەورانەی عیراق و ناوچەکە لە رۆمانێکدا بە شێوازێکی ئەدەبی جوان باس بکات.\nزۆریش نیگەران بووم لەوەی کە زۆر درەنگ دەستم بە خوێندنەوەی ئەم رۆمانە کردووە، چونکە ئەم رۆمانە لە ساڵی ٢٠٠٨ ەوە نووسراوە، دەبوایە زۆر زووتر من بیخوێنمەوەو ئاگاداری کارو چالاکی ئەم نووسەرە بەتوانایە بم. لەکاتێکدا کە رۆمانی بەشێکی زۆری نووسەرانی جیهانم خوێندۆتەوە کە بە هەزاران کیلۆمەتر لێمەوە دوورن، کەچی ئاگام لە کارو بەرهەمی نووسەرێکی بەتوانای وڵاتەکەم نەبووە.\nهەرچەندە ئێمە چ لە رووی مێژوویی و ئیداریی و سیاسیشەوە بە عیراقەوە بەستراوین، لێ بەداخەوە زۆرکەم ئاگامان لە رەوشی ئەدەبیی و فەرهەنگی عیراق هەیە، بەتایبەتی لەم چەند ساڵەی دوایی، هەر زۆر کەم ئاگادارین.\nمن پێم وایە ئەم رۆمانە دەچێتە قاڵبی رۆمانە جیهانییەکانەوە، هەرلەبەر ئەمەشە بۆ زۆربەی زمانە جیهانییەکان وەرگێڕاوەو خراشە لیستی ئەو رۆمانانەی کە بۆ خەڵاتی بۆکەر کاندیدکران. ئەمەش مایەی خۆشحاڵییە بۆ هەموو نووسەرانی عیراق، کە یەکێک لە نووسەرەکانی، بگاتە ئاستێکی جیهانی. لەراستیشدا دەتوانم بڵێم عەلی بەدر، چ لە رووی شێوازی نووسین و چ لەرووی بابەتەوە، گەر لە نووسەرە جیهانییەکان بەتواناتر نەبێت ئەوا لەوان کەمتر نییە و ئاستێکی ئێجگار بەرزی هەیە و شایستەی خەڵاتی نۆبڵە.\nمێژووی سەد ساڵی پێشووی عیراق، پڕیەتی لە کارەسات و رووداوی ئێجگار ناخۆش،زۆر کتێبی سیاسی و مێژوویی لەمبارەیەوە نووسراون، بەڵام لەرووی ئەدەبییەوە زۆرکەم باس لەم قۆناغە کراوە. رۆمانی تووتنەوانیش یەکێکە لەو هەوڵە باشانە، کە خوێنەر لە رێگەی ئەم رۆمانەوە دەتوانێت شارەزاییەکی باشی لە بارەی مێژووی سەد ساڵی پێشووی عیراق و ناوچەکە هەبێت.\nگەڕان بە دوای مێژوو، ناسنامەی عیراقیدا\nنووسەر لەم رۆمانەیدا هەوڵیداوە پرسی ” ناسنامە” بکاتە تەوەری سەرەکیی ، ئەوەش لەرێگەی گێڕانەوەی مێژووی سەد ساڵەی عیراق. لەهەمانکاتیشدا هەوڵیداوە، لە رێگەی گێڕانەوەی رووداوە ناخۆشەکانی مێژووی کۆنی عیراق، تێگەیشتنێکمان لەبارەی ئێستای عیراقەوە دەستبکەوێت. هەروەها بەوپەڕی راستگۆییەوە، باسی هۆکاری توندتیژی تایەفی، شەڕەنگێزیی، نائارامیی، جەنگ دەکات. نووسەر هەوڵیداوە لە رێگەی باسکردنی ژیانی موزیکژەنێکی جوولەکەوە، باسی هەموو ئەم کێشانە بکات.\nئاخر ئەمە کارێکی زۆر گرنگە، تۆ بێیت لە رێگەی موزیک و هونەرە جوانەکانەوە، مێژووی تاڵیی و ناشیرینی وڵاتەکەت بگێڕیتەوە، هەرئەمەش جوانی بەم رۆمانە بەخشیوە. لە هەمووشی گرنگتر بەلای منەوە، کە مایەی سەرسامیم بووم، نووسەر توانیویەتی گەمەیەکی زۆ جوان بە کات و شوێن بکات، نووسەر وەکو گەشتیارێکی شارەزا، خوێنەر بە وڵاتانی رۆژهەڵات و رۆژئاوادا دەگەڕێنێت بەتایبەتی ” دیمەشق، عەمان، بەیروت، تاران، مۆسکۆ” هێندە بەجوانی باسی ئەم شوێنانە دەکات، رێک دەڵێیت خەڵكی ئەو شوێنانەیە، بەدڵنیاییەوە بەغداش دەبێتە سەنتەری رۆمانەکە.\nکەمال مدحەت موزیکژەنێکی ناسراوی عیراقییە، لە ساڵی ٢٠٠٦ لەلایەن گرووپێک چەکدارەوە دەرفێنرێت و پاشتریش دەیکوژن و لاشەکەی لە نزیك ماڵی خۆیان فڕێدەدەن. ئەمەش دەبێتە هەواڵێکی گرنگ بۆ رۆژنامەیەکی ئەمریکی، دواتر رۆژنامەکە داوا لە رۆژنامەنووسێکی عیراقی دەکات بە دوای ئەم کوژرانە بگەڕێت و راپۆتێکی هەزار وشەیی لەمبارەیەوە بۆ بنووسێت، بەڵام بەناوی خۆیەوە نا بەڵکە بەناوی ” جۆن باری” کە رۆژنامەنووسێکی ناوداری ئەمریکییە. لێرەشدا نووسەر باسی پیشەیەکی نوێی رۆژنامەگەری دەکات کە پێی دەڵێن” بلاک رایتەر” واتە رۆژنامەنووسێکی ئاسایی دەچێت راپۆرتێک دەنووسێت، لەبەرامبەر بڕێک پارە ئەو راپۆتە دەفرۆشێتەوەو بە ناوی رۆژنامەنووسێکی ناودارەوە بڵاودەکرێتەوە.\nئاژانسێکی ئەمریکیش داوا لەم رۆژنامەنووسە دەکات، پاشتر کتێبێک لەبارەی ژیانی ئەم موزیکژەنەوە بنووسێت کە دواتر دەردەکەوێت، کەسێکی جوولەکە بووەو لە ماوەی پێشوودا بە سێ کەسایەتی جیاواز لە بەغدا ژیاوە. هەر ئەم رۆژنامەنووسەش کەناوی نازانین، دەبێتە گێڕەوەری رۆمانەکە.\nسەرەتای رۆمانەکەش لە ناوچەی سەوزی بەغداوە دەستپێدەکات و کاتەکەش سەردەمی داگیرکاری ئەمریکایە لە عیراق. نووسەر بەشێوەیەکی زۆر جوان و کارامەییەوە، باسی ئەوکاتەی بەغدا و عیراق دەکات، لەهەمانکاتیشدا وەسفێکی زۆر جوانی ناوچەی سەوز دەکات، ئەو ناوچەیەی کە زۆربەی عیراقییەکان هیچ زانیارییان لەبارەوە نییە. لەهەمانکاتیشدا هەر لەرێگەی ئەم رۆژنامەنووسەشەوە، تیشك دەخاتە سەر رەوشی رۆژنامەگەری لە عیراق و ناوچەکە. دواتریش بەشێوەی فلاش باگ، دەگەڕێتەوەو بۆ سەرەتاکانی سەدەی بیستەم و باسی ژیانی ئەم موزیکژەنە جوولەکەیە دەکات.\nیوسف سامی سالح جوولەکەیەکی عیراقییە، لە ساڵی ١٩٢٦ لە بەغداد لەدایک دەبێت. ئەو سەر بە بنەماڵەی ناوداری قوچمانە، کە یەکێکە لە بنەماڵە ناسراوەکانی جوولەکەی بەغدا. هەر زوو حەزی لە موزیک دەبێت و بەهرەمەندی تێدا دەردەکەوێت پاشانیش خەڵاتی مەلیک فەیسەڵی عیراق وەردەگرێت، بەڵام بەهۆی سەرهەڵدانی بیری نازیەت لە عیراق بەتایبەتی لەکاتی کودەتاکەی رەشید عالی گەیلانی و رووداوی ” فەرهوودی” تاڵانکردنی ماڵە جوولەکەکانی بەغدا، پاشانیش دروستبوونی ئیسرائیل، هەموو ئەمانە وا دەکەن کە کۆچی زۆرەملێی جوولەکە لە عیراق دەستپێبکات. یوسف سامی سالح و فەریدە و مائیری کوڕی باڵبەست دەکرێن و ساڵی ١٩٥٢ لە عیراق دەردەکرێن. نووسەر بەشێوەیەکی زۆر جوانی ئەدەبی، باسی رووداوە سیاسی و فەرهەنگییەکانی سەردەمی پادشایەتی لە عیراق دەکات.\nبەڵام یوسف سامی هەر دڵی لەلای عیراقە و بەهیوای ئەوەیە کە بگەڕێتەوە، ماوەیەک لەئیسرائیل دەژی، پاشان دەچێتە مۆسکۆ و لە رێگەی چەند کۆمۆنیستێکی عیراقییەوە، دێتە ئێران و لێرەشەوە ناوێکی ساختەی بۆ دروست دەکەن بەناوی ” حەیدەر سەلمان”. لێرەشەوە کەسایەتی دووەم دەستپێدەکات.\nلە تاران تاهیرە دەناسێت و پاشانیش دەبێتە خێزانی، ئەویش کچی بازرگانێکی دەوڵەمەندی عیراقییە بەناوی ئیسماعیل تەبتائی. لێرەش ماوەیەکی باش دەمێنێتەوە. نووسەر بەشێوەیەکی ئەدەبی جوان، باسی تاران و ئێرانی سەردەمی شا دەکات، تاران لەوکاتەدا لەوپەڕی پێشکەوتن بووە بەتایبەتی لەرووی بیناسازی و ژێرخانی ئابووریی و فەرهەنگییەوە.\nدواتر لەپاش کودەتاکەی تەمموزی ١٩٥٨، ئەویش لەگەڵ تاهیرەو حوسێنی کوڕی، دەگەڕێتەوە بەغدا و هەتاوەکو ساڵی ١٩٨٠ دەمێنێتەوە، بەڵام پاشان بەهاتنە سەرکاری سەدام حوسێن، دووبارە روبەروی کۆچ و دەربەدەری دەبێتەوە، چونکە دەڵێن تۆ ” تەبعیەی ئێرانی” یت هەیە و دەبێت لە عیراق دەربکرێت، بۆیە لە شەوێکدا هێزە ئەمنییەکان دێن و خۆیی و تاهیرەو حوسێنی کوڕی، باڵبەست دەکەن و فڕێیان دەدەنە سەر سنووری ئێران. لە رێگادا تاهیرەی ژنی دەمرێت و حوسێنی کوڕیشی دەگیرێت و لە دایک و باوکی جیا دەکرێتەوە، پاش سێ ساڵ ئازاد دەکرێت و دواتریش بەدوای باوکیدا دەگەڕێت بەڵام هەر نایدۆزێتەوە. نووسەر لەرێگەی کەسایەتی حەیدەر سەلمانەوە، باسی رەوشی گشتی سیاسی و ئەدەبی و فەرهەنگی عیراق لە نێوان ساڵانی شەست هەتاوەکو سەرەتای هەشتاکان دەکات.\nپاشماوەیەک حەیدەر سەلمان لە ئێران دەمێنێتەوە،لێرەش باسی تاران و ئێرانێکی ترمان بۆ دەکات، کە تەواو جیاوازە لەگەڵ ئێرانی سەردمی شا. تارانی سەردەمی شۆڕش و جەنگ و کۆماری ئیسلامی. دەتوانم بڵێم ئێرانێکی ناشیرینی پیشانی خوێنەر داوە.\nبەهەرحاڵ دووبارە حەیدەر سەلمان خەونی گەڕانەوە بۆ بەغدا دەبێتە مەرامی سەرەکی، حەسەن قزڵچی ” نووسەری ناسراوی کوردەوە” دەناسێت و ئەویش دەربازی دەکات و ناهێڵێت پاسدار بیگرن و ناسنامەیەکی ساختەی بەناوی ” کەمال مدحەت” بۆ دروست دەکات و دەچێتە دیمەشق، لێرەشەوە کەسایەتی سێهەم و کۆتایی دەستپێدەکات.\nماوەی ساڵێک لە دیمەشق دەمێنێتەوە، لێرەشەوە نووسەر باسی ژیانی سیاسی و ئابووری و کۆمەڵایەتی ئەو شارە دەکات بەتایبەتی لە سەرەتاکانی هەشتادا. چۆن لەو سەردەمانەدا، رژێمی سوریا لە جەنگێکی گەورەی ناوخۆیی و دەرەکی بووە، لەناوخۆدا دژی گرووپە ئیسلامییەکان جەنگی کردووە، لە دەرەوەش لە دژی رژێمی بەعسی سەدامی.\n– کەمال مدحەت لەو رۆژانە کە لە دیمەشق دەژیا، شارەکە بەردەوام تەقینەوەو گرتن و راکردن بوو، ڕەوشی شارەکە ترسناک بوو، بەردەوام لە شەقامەکانی پۆلیس و پیاوانی ئەمن بە چەکەوە دەگەڕان، تەقینەوەکان رۆژانە روویان دەدا،،ل٣١٤\nپاش ماوەیەک ژنێکی دەوڵەمەندی عیراقی دەناسێت بەناوی نادية العمري، پاشان ساڵی ١٩٨٢ بە پاسپۆرتە ساختەکەیەوە دەگەڕێتەوە بۆ بەغدا، لە ماڵی نادیەی ژنی دەژیی و پاش ماوەیەکیش یش کوڕێکی دەبێت بەناوی ” عومەر”. لە بەغدا دەمێنێتەوە، پاشان لە دەسەڵاتی بەعسییەکان نزیک دەبێتەوە چەند جارێکیش سەدام دەیبینێت. بەمێشوەیە لە بەغدا دەمێنێتەوەو دەبێتە موزیکژەنێکی ناسراو ناوبانگ لە عیراق و رۆژهەڵاتی ناڤین پەیدا دەکات.\nلێرەش باسی جەنگی ئێران و پاشان کوێت دەکات، دواتریش باسی ساڵەکانی نەوەتەکان دەکات، چۆن برسێتی و گرانی و هەژاری باڵی بەسەر عیراقدا کێشاوە. دواتریش باسی داگیرکردنی عیراق لەلایەن ئەمریکاوە دەکات، چۆن پشێویی و نا ئارامی بڵاودەبێتەوەو رەوشی ئەمنی بەغدا تێکدەچێت، لە ساڵی ٢٠٠٦ گرووپێکی چەکدار کەمال مدحەت دەڕفێنن و پاشانیش دەیکوژن، ئەمەش کۆتایی حکایەتی یوسف سامی جوولەکە دەبێت.\nدواتر هەر سێ کوڕەکەی دەگەڕێنەوە بۆ بەغدا، کوڕی یەکەمی ” مائیر” لە ئیسرائیلەوە دەچێتە ئەمریکا و لەگەڵ سووپای ئەمریکییەکان دەگەڕێتەوە بەغدا. حوسێنی کوڕی ماوەیەکی زۆر لە تاران دەبێت و تێکەڵی گرووپە شیعەکانی عیراق دەبێت و هەر لەگەڵ ئەوانیشدا دەگەڕێتەوە بەغدا. کوڕی سێهەمیان کە ماوەیەکی زۆر لە قاهیرە ژیاوە، ئەویش دەگەڕێتەوە بەغداو تێکەڵی گرووپە سوونەکانی عیراق دەبێت و تێدەکۆشێت بۆ کەمکردنەوەی هەژموونی شیعەکان لە عیراق و بەرگری لە عەرەبە سونەکان دەکات.\nنووسەر هەوڵیداوە لە رێگای سێ کوڕەکەشیەوە، پرسێکی گرنگ و گەورە بوروژێنێت کە ئەویش کێشەی ناسنامەیە لە عیراق.\nیەکێک لە خاڵە بەهێزەکانی ئەم رۆمانە، شێوازی نووسینیەتی. نووسەر بە شێوازێکی پۆست مۆدێرنانە هەوڵیداوە رۆمانەکەی بنووسێت. بەراستی شێوازی نووسینەکەی، تەواو سەرسامی کردم، نووسەر زۆر بە جوانی توانیویەتی رەگەزەکانی رۆمان بەکاربهێنێت، بەتایبەتی شێوازی گێڕانەوەی رۆمانەکە، زۆر تایبەتە. تائێستا لە هیچ رۆمانێکی تری عیراقیدا، ئەو شێوازی نووسینە بەکارنەهێنراوە. لە هەمووشی گرنگتر، نووسەر گەمەیەکی زۆر سەیر بە ” کات و شوێن” دەکات. دیارە ئەمەش کارێکی ئاسان نییە، چونکە دەبێت شارەزاییەکی زۆرت لە کات و شوێنەکان هەبێت، نووسەریش زۆر شارەزای ئەو ناوچانە بووە کە باسی کردوون بەتایبەتی ” دیمەشق، بەیروت، عەمان، تاران، مۆسکۆ ، براگ” لەهەمانکاتیشدا زۆر شارەزای مێژووی ئەو شوێنانە بووە. هەروەها زۆر بەباشیش توانیویەتی رەگەزی فلاش باگ بەکاربهێنێت. لەرووی گێڕانەوەش، نووسەر هەوڵیداوە لەرێگەی نامەکانی یوسف ساڵح کە بۆ فەریدەی ژنی نووسیوە، هەرەوەها بلاک رایتەرەکە” رۆژنامەنووسە نەناسراوەکە” دەزووی کۆلارەی رۆمانەکەی بۆ خوێنەران بکاتەوە، واتە رۆمانەکە بە دوو شێوە دەگێڕێتەوە، ئەمەش تەکنیکێکی زۆر جوان و تایبەتە.\nکاریگەری پێسواو دوکانی تەباک\nفێرناندۆ پێسوا شاعیر و نووسەر و ئەدیب و فەیلەسووفێکی پورتوگالییە و لەساڵی ١٨٨٨ لە دایک بووەو لەساڵی ١٩٣٥ کۆچی دوایکردووە. ئەم نووسەرە بە یەکێک لە شاعیر و ئەدیبە مەزنەکانی پورتوگال و جیهان دادەنرێت لەسەدەی بیستەمدا. ئەم شاعیرە تایبەتمەندییەکی زۆر سەیری هەبووە، کۆمەڵێک ناو و کەسایەتی جیاوازی بۆ خۆی هەڵبژاردووە، لەپاش خۆی کۆمەڵێک کاری جوانی بەجێهێشتووە، یەکێكیش لەوانە دیوانی شیعری ” دوکانی تەباک فرۆش” لەم دیوانەدا باسی سێ کەسایەتی دەکات لەیەک کەسدا بوونیان هەیە. ئەم دیوانەش بەیەکێک لەکارە جوان و داهێنەرەکانی پێسوا دادەنرێت. عەلی بەدریش زۆر لە ژێر کاریگەری ئەم نووسەرەدایە، رۆمانەکەشی لە ژێر سایەی ئەم دیوانە شیعریە و نووسەرەکەیدا نووسیەوە. هەر لە ناونیشان و سەرەتای رۆمانەکەیەوە هەتا کۆتایی لە زۆر شوێندا باسی دوکانی تەباک فرۆشەکە و پێسوا دەکات. نووسەر زۆر سوودی لە شێوازی نووسینی پێسوا وەرگرتووە، هەوڵیداوە هەمان تەکنیکی نووسین لەم رۆمانەدا بەکاربهێنێت، ئەویش هاتووە سێ کەسایەتی جیاوازی بۆ پاڵەوانی رۆمانەکەی داناوە، ئەمەش جوانی زۆری بەم رۆمانە بەخشیوە.\nگەڕان بەدوای ناسنامە و توندوتیژی\nهەر لەگەڵ دروستبوونی دەوڵەتی عیراقەوە، کێشە‌ی ناسنامە دروستبووە، ئەمەش دەگەڕێتەوە بۆ بوونی کۆمەڵێک ئێتنی و مەزهەب و ئاینی جیاواز ، بەداخەوە ئەمەش وایکردووە کە بەهۆی بوونی ناسنامەی جیاوازە، زۆرجار توندوتیژی و کێشەی گەورە رووبدات. نووسەریش هەوڵیداوە بەشێوەیەکی ئەدەبی باسی ئەم کێشەیە بکات. ئەو سەرەتا هاتووە باسی یوسف سامی موزیکژەنی جوولەکە دەکات، لەرێگەی ئەمیشە هەوڵیداوە تیشک بخاتە سەر ژیانی پێکهاتەی جوولەکە لە عیراق. پاشان باسی بەهێزبوونی گیانی راسیزم لە دژی جوولەکە دەکات و دواتر لە ساڵی ١٩٤١ ئاگرە گەورەکە دروست دەبێت و کارەسات ” فەرهوود ” دەستپێدەکات، کە ئەویش پەلاماردان و کوشتن و دزین و تاڵانکردنی جوولەکەکانی عیراقە. نووسەر ئەمە بەسەرەتای هەموو توندوتیژییەکانی تر دادەنێت.\n– ئەو رووداوە ژیانی هەموو بەغدای بەیەکجاری دەگۆڕێت، ئەو رووداوە پێشەکی هەموو کارەستە ئەهلییەکان بوو، لەوانەوە دەستدرێژییەکان پەیدا دەبێت، هەموو رووداو و کارەساتەکان،بۆ پاش ئەو رووداوانە دەگەڕێتەوە، ئەوەی لە ساڵی ١٩٤١ دا روویان دا. ل ١٦٢\nلەمەشدا نووسەر راست دەکات، چونکە سەرەتای پەلاماردان و چەوساندنەوە بە جوولەکەکان دەستیپێکرد، کاتێک دەستکرا بە تاڵانکردن و پاشان کۆچپێکردنیان، دواتریش لەگەڵ هاتنە سەرکاری سەدام حوسێن، ئینجا دەستکرا بە پەلاماردانی کوردە فەیلییەکان و ئەوانەی کە ناسنامەی ئێرانیان هەبوو. نووسەر لەکاتی باسکردنی دیمەنی دەرکردنی جوولەکەکانی عیراقدا زۆر بەجوانی وەسفی ئەو رەوشە نامرۆییەی کردووە، کە چۆن تەنها خۆیان و منداڵەکانیان و جانتایەک بۆیان هەیە بیبەن لەگەڵ خۆیان و نابێت هیچ پارەو ئاڵتون و سامانەکەیان لەگەڵ خۆیان بەرن، هەمان دیمەنیش لە ساڵی ١٩٨٠ دا دووبارە دەبێتەوە، کاتێک حەیدەر سەلمان و تاهیرەی ژنی و حوسێنی کوڕی، لە عیراق دەردەکرێن، ئەوانیش رێک وەکو جوولەکەکانیان پێدەکرێت و تەنها بە جلەکانیانەوە، رەوانەی سەر سنووری ئێران دەکرێن.\nبەراستی نووسەر لە باسکردنی کێشەی ناسنامە و گەڕان بەدوای هۆکارەکانیدا، زۆر ژیرانە ئەم باسەی وروژاندووە، لەهەمانکاتیشدا هەوڵیداوە، تیشکێک بخاتە سەر ئەم کێشەیە کە بە دایکی هەموو کێشەکانی ئەم وڵاتە دادەنرێت.\n– ئەو لەناو گێژاوی بەربەرەکانیی ناسنامەکانی ناو خۆرهەڵاتی ناوەڕاست دەژیا. ئەو هەستی دەکرد ناسنامەکان نیشانەی کۆتایی هەبوو شتەکانە، لەو دەمانە هەستی دەکرد، خنکاوەو یان دەمرێت، وڵاتەکە وەکو پاپۆڕێک بوو سەبر سەبر نقووم دەبوو،،ل١٨٩\nهەروەها ژیانی جیاوازی هەر سێ کوڕەکەشی، گوزارشت لەو چارەنووسە ناخۆشەی پێکهاتەکانی عیراق دەکات.\nژیانی جوولەکەی عیراق\nخاڵێکی گرنگی تر بەلای منەوە مەسەلەی باسکردنی جوولەکەکانی عیراقە، بەداخەوە لەناو نووسەرانی عیراقی بەتایبەتی عەرەبەکان زۆر بەکەمی باسی جوولەکەکانی عیراقیان کردووە، راستە لە رووی مێژووییەوە کتێب و لێکۆڵینەوە هەیە، بەڵام زۆر بە کەمی لە ئەدەبدا باسکراون. ئەمەش بە بڕوای من، خاڵێکی جوانی عەلی بەدرە، کەهاتووە بەدەر لە زاڵبوونی هزری تەسکی نەتەوەپەرستییەوە، بە شێوەیەکی مرۆڤانە، باسی ئەم پێکهاتە گرنگەی عیراقی کردووە لە هەمووشی گرنگتر باسی چەوساندنەوەو پەلاماردانیان دەکات، لەلایەن زۆرینەی عەرەبی موسڵمانەوە، ئەمەش بەراستی هەڵوێستێکی مەردانەی نووسەرە.\nکۆچی کوردە فەیلییەکان\nخاڵێکی گرنگی تر باسکردنی کۆچی هەزاران کوردی فەیلیی و هەموو ئەوانەی کە گوایە ناسنامەی ئێرانیان هەیە. زۆر بەکەمی لەناو ئەدەبی عیراقی و تەنانەت کوردیشدا، باسی ئەو کارەساتە گەورەیە کراوە، کە رووبەروی هەزاران کوردی فەیلی و عەرەبی ناسنامەی ئێرانی کراوە. ئەمەش خاڵێکی گرنگ و جوانی تری ئەم رۆمانەیە، کەمایەی دەستخۆشی لێکردنە.\nپرسێکی گرنگی تر کە نووسەر تیشکی خستۆتە سەر، مەسەلەی زاڵبوونی گیانی مەرگ دۆستی یان ئەوەی فەیلەسووفی جوولەکەی ئەڵمانی ئەریک فرۆم ناوی لێناوە ” نیکرۆڤیلی” . نووسەر لەرێگای گێڕانەوەی رووداوە مێژوویەکان، باسی رەگوریشەی بڵاوبوونەوەو بەرفراوانبوونی ئەم مەرگ دۆستییە لە عیراق دەکات. بە بڕوای نووسەر لەگەڵ یەکەمین کودەتا و دروستبوونی جەوێکی شۆڕشگێڕی لەناو عیراق لەسەرەتای شەستەکان، ئەم گیانی مەرگ دۆستییە بڵاودەبێتەوەو هەتاوەکو ئەمڕۆش پێوەی دەناڵێنین.\n– لەساڵی یەکەمی شۆڕش هەستی بە هیچ نەدەکرد، بەڵام لە ساڵانی دوایی هەستی بە زۆر شت کرد، هێڵەکان وردو گچکە بوون ، هێشتا هەموو گرد و کۆنەبوونەوە، بەڵام هێدی هێدی مەترسییەکان دەردەکەوتن ، ئەو مەترسییەش کولتوورێکی مەزنی تایبەتی خوڵقاند، ئەوەش بە زاراوەی نوێ، وەکو مردن بۆ بەکرێگریراوان، مردن بۆ کلکەکانی کۆڵۆنیزم، هەموو خەڵکەکە باسی مردن و کوشتن دەکەن، جەماوەرەکە لەگەڵ چەپڵە لێدان بۆ زەعیم یەک دەنگ هاوار دەکەن( لە سێدارەدان، لە سێدارەیان بددە، مەڵی کاتم نییە، ،،ل ٢٣٢\nدواتر کودەتا خوێناوەیەکەی ٨ شوبات روو دەدات، لێرەشەوە هەستی مەرگ دۆستی پەرەدەستێنێت و دواتریش بەهاتنە سەرکاری سەدام حوسێن، ئەم هەستە زیاتر دەبێت و دەگاتە ترۆپکی خۆی، کاتێک جەنگ لە دژی ئێران بەرپا دەکات. نووسەر زۆر بەجوانی باسی ئەو کاتە دەکات.\n– کەمال دڵنیا بوو لەوەی کە جۆرێک لە نیکرۆڤیلیای نەخۆش، لە شەیدابوون بە شتە خاپوورەکانەوە سەرچاوەی گرتبێت، ئەو میللەتەی داگیرکردووە. ل ٣٤٠\nجەنگی عیراق و ئێران\nجەنگی عیراق و ئێران یەکێکە لە کارەساتە گەورەکانی مێژووی هەردوو وڵات، ئەم جەنگە ماڵوێرانی، خاپووربونی ئابووریی و ژێرخانی ئابووری هەردوو وڵات، کوشتنی هەزارن کەس، ئاوارەبوونی ملیۆنان کەسی لەگەڵ خۆیدا هێنا. نووسەر زۆر ژیرانە و مرۆڤانە توانیویەتی وەسفێکی راست و دروستی ئەو ساتە مێژووییە بکات، لەهەمانکاتیشدا باسی ئەو رەوشە گشتییە بکات، کە بەسەر هەردوو وڵاتدا زاڵبووە. ئەمەش خاڵێکی بەهێز و جوانی تری ئەم رۆمانەیە.\nلە کاتی باسکردنی نیقاشی کەمال مدحەت و ئەمجەد مستەفا و ودادی خێزانی، ئەم دیدە جیاوازەمان بۆدەردەخات:\n-ئەمجەد باسی شەهادەت و سەرەوەرییان دەکرد، ئەو بڕوای وابوو ئەو عێراقییانەی کە لە جەنگدا دەکوژرێن شەهیدن، بەڵام ئەو سەربازە ئێرانیانەی کە لەو جەنگەدا دەکوژرێن مرۆڤ نین. ئەوانە زیندەوەرێکی زیان بەخشن، لەوکاتەدا کەمال بۆچونی ئێرانییەکانی بە بیر دەهاتەوە کە دەیانگوت، سەربازە عیراقییە کوژراوەکان دەچنە دۆزەخ و سەربازەکانی خۆمانیش دەچنە بەهەشت ل ٣٣٦\nموزیک و جوانی و هونەر\nخاڵێکی گرنگی تر لەم رۆمانەدا ئەوەیە ، نووسەر هەوڵیداوە، لە رێگەی موزیک و هونەرەوە، باسی رووداوە ناخۆشەکانی ژیانی عیراقییەکان بکات. لە زۆر شوێنیشدا باسی گرنگی هونەر و موزیک دەکات بەسەر مرۆڤ و کۆمەڵگەوە.\nلەزاری یوسفەوە دەڵێت:\n– دەبێ موزیک هەموو خەڵکە جیاوازەکان لە یەکتری نزیک بکاتەوەو بچنەوە ناو یەک قاڵب،ئەو وایدەزانی رەنگە موزیک بتوانێت هەموو مەزهەب و ئایین و نەتەوەو رەگەزەکان کۆبکاتەوە ،،،ل ١٨٥\n– ئەو هەر لە رۆژی فەرهوودەکەوەوە، بەشێوەیەکی گشتی خەڵکەکەی وەکو دوژمنی سەرەکی جواناییەکان سەیر کردووە، ئەوەی دژایەتی جوانی کردبێت، دژایەتی هەموو شتەکانی تری ژیانی کردووە، ئینجا بەرەکەی لەبێهودەییەوە دەگوزارێتەوە بۆ بەرەی داژیەتی و دوژمنداری، لە قبووڵکردنەوە بۆ ئینکارکردن ،،، ل٢٢٩\nژیانی سیاسی و ئەدەبی و فەرهەنگی ناوچەکە\nنووسەر ئەم رۆمانەی وەکو پانۆرامایەکی مێژوویی خێرایە، بەناو وڵاتانی ناوچەکە، باسی مێژووی ململانێ سیاسییەکانی عیراق و ئێران و سوریا و لوبنان دەکات، لەهەمانکاتیشدا جگە لەسیاسەت تیشکیشی خستۆتە سەر ژیانی هونەری، ئەدەبی، شارستانی ئەم وڵاتانە. هەروەک چۆن باسی پارت و جووڵانەوە سیاسییەکانی دەکات، بەهەمانشێوەش باسی بزووتنەوە فکری، ئەدەبی و هونەرییەکان دەکات بەتایبەتی لە عیراقدا، باسی کۆمەڵێک شاعیرو نووسەر و تابلۆکێش و موزیکژەنی ناوداری عیراق دەکات. ئەمەش هێندەی تر رۆمانەکەی رازاندۆتەوە.\nئەوەی مایەی خۆشحاڵییە نووسەر لە چەند شوێنێکدا لە رێگەی چەند کەسایتییەکەوە، هەوڵیداوە بە باشی باسی کورد بکات، لەهەمانکاتیشدا وێنەیەکی جوانی بەو کەسایەتییانە داوە کە کوردن، نووسەر باسی یەکێک لە ئەدیبە ناسراوەکانی کورد دەکات کە ئەویش چیرۆکنووسی و ناسراوی گەلەکەمان “حەسەن قزڵچییە” لەم رۆمانەشدا رۆڵێکی زۆر جوانی پێبەخشیوە.\nدیارە ئەم رۆمانەش وەکو هەموو بەرهەمێکی تری ئەدەبی چەند لایەنێکی هەیە کە بەلای منەوە مایەی سەرنج یان رەخنە بوون، بەڵام ئەمە لە مەزنیی و جوانی رۆمانەکە کەم ناکاتەوە.\nیەکێک لەو خاڵانەی کە بوونە مایەی سەرنجم ، پەیوەندی بە گێڕانەوەی ژیانی ئەو سێ کەسایەتییەوە هەیە. نووسەر لە سەرەتای رۆمانەکە باسی یوسف ساڵح دەکات، کە ناوبانگی لەناو بەغدا پەیداکردووە، چ لەناو دەسەڵاتداران، چ لەناو رۆشنبیرانی ئەوکاتە کەسێکی ناسراو بووە. پاشانیش کاتێک باسی حەیدەر سەلمانیش دەکات، ئەویش بەهەمانشێوە موزیکژەنێکی ناسراو بووەو لەناو خەڵكی و دەسەڵاتدارانیش ناسراو بووە، پاشتریش کاتێک کەسایەتیەکە دەبێتە کەمال مدحەت هەمانشێوەیە. پرسیاری گرنگ لێرەدا ئەوەیە، چۆن دەکرێت کەسێک هێندە ناسراو بێت، پاش چەند ساڵێک بگەڕێتەوەو ناوی خۆی بگۆڕێت و کەسایەتییەکی تر بەخۆی ببەخشێت و کەسیش نەیناسێتەوە؟!\nلەکاتێکدا هەموو رژێمەکانی عیراق، خاوەنی دەزگای ئەمنی بەهێزبووە، راستە لە کۆتاییدا نووسەر بەکەمی باسی دەزگای هەواڵگری عیراقی دەکات، کە گوایە ئەوان ناسیویانەتەوە. بەڵام ئەی خەڵکی؟ ئەی نوخبەی رۆشنبیران؟ چۆن کەسیان ئەم کەسایەتییە ناناسنەوە؟ لەکاتێکدا هەر سێکیان، خاوەنی تۆڕێکی پەیوەندی بەهیزبوون.\nخاڵێکی تریش مەسەلەی نامەکانە، بەراستی لە هەندێک نامەدا دەتوانم بڵێم موبالەغە دەکرێت یان دوورە لە راستی، بۆ نموونە کاتێک یوسف باسی ئەو ژنانە دەکات بۆ فەریدەی خێزانی کە لە ئیسرائیل دەژی، یوسف دەڵێیت نامەی بۆ پیاوێکی هاوڕێی نامە دەنووسێت، چونکە هیچ پیاوێک ناتوانێت ئاوا بە ئاشكرا باسی خەوتن و ئەڤینداری خۆی لەگەڵ ژنانی تردا بۆ ژنەکەی بنوسێت، جا با ئەو ژنەش زۆر مۆدێرن و کراوەش بێت، بەڵام ئەمە زۆر زەحمەتە و مایەی قبووڵ کردن نییە.\nخاڵێکی تریش بە بڕاوی من دەتوانم بڵێم نووسەر کەمێک زیادەڕۆیی یان وەکو عەرەب دەڵێن ” افراط” ی کردووە لەکاتی باسکردنی پەیوەندییە ئەڤینداریی و سێکسییەکانی پاڵەوانەکەی لەگەڵ ژنان، چونکە ئەم پیاوە دەچێتە هەر شوێنێکەوە لەگەڵ چەند ژنێک ئەڤینداری دەکات، پەیوەندی ئەڤینداریی و سێکسی لەگەڵدا زیاتر لە ١٠ ژن هەبووە، ئەمەش بۆ کۆمەڵگەی رۆژهەڵاتی کەمێک قوورسە یان رێی تێ ناچێت.\nخاڵێکی تریش ئەوەی من هەستی پێدەکەم، نووسەر بەشێوەیەکی زۆر خراپ ، دژی خەڵکی عەوام یان خەڵکی سادە دەوەستێتەوەو هەروەها بەسەرچاوەی هەموو کێشەکانیشی دەزانێت. لەمەشدا تاڕادەیەکی زۆر، هزری رۆژئاوایی یان نیتچەیی بەسەریدا زاڵە، لەزۆر شوێنیشدا هەست بەمە دەکەیت. ئەمەش راست نییە، چونکە هەمووکاتێک خەڵکی عەوام قووربانیی سیاسەتی نوخبەی سیاسی و رۆشنبیرانە، ئەوە ئەوانن بڕیاری سیاسیان بە دەستە و کێشە و جەنگەکان دەخوڵقێنن نەک خەڵکە ئاساییەکە.\nبەدڵنیاییەوە ئەم رۆمانە زۆر بابەتی جوان و گرنگی ورژاندووە، لە هەمووشی گرنگتر، نووسەر هەوڵیداوە جوانترین و مۆدێرنترین تەکنیکی رۆمان نووسین بەکاربهێنێت. بە بڕوای من خوێندنەوەی ئەم رۆمانە زۆر گرنگە، چونکە لە رێگەی ئەم رۆمانەوە، خوێنەر بە مێژووی سەد ساڵەی عیراق ئاشنا دەبێت، هەروەها وەڵامی هەندێک کێشەی داوەتەوە، کە ئەمڕۆ رووبەروی کۆمەڵگەی عیراقی دەبێتەوە لە پێش هەمووشیانەوە جەنگی مەزهەبی و تایەفیی و ئێتنی، کە بەرۆکی ئەم وڵات بەر نادات. هەربۆیە هیوادارم حکومەتی عیراق و هەرێمی کوردستانیش ئەم رۆمانە بخەنە مەنهەجی خوێندنەوە، بۆئەوەی نەوەی نوێ، ئاگاداری کارەسات و رووداوەناخۆشەکانی وڵاتەکەی بێت.\nلە کۆتایشدا دەستخۆشی لە برای هێژام کاک شێرزاد هەینی دەکەم، بەراستی لە وەرگێڕانەکەیدا سەرکەوتوبووە و هیوای کاری باشتری بۆ دەخوازم .\nعەلی بەدر. تووتنەوانەکە. وەرگێرانی شێرزاد هەینی. چاپی دووەم. ناوەندی رۆشنبیری رەهەند. سلێمانی. ٢٠١٩\n* لە pukmedia وە\nسیکیولاریزم و دیموکراسیی ئیسلامی لە تورکیا


گرژییه‌كانی نێوان ئه‌مریكاو ئێران به‌ره‌و كوێ؟\nمێژووی ململانێ و گرژییه‌كانی نێوان ئه‌مریكاو ئێران دوورو درێژن،له‌وكاته‌وه ده‌ستیپێكردوه كه ئه‌مریكا له‌دوای جه‌نگی جیهانی دووه‌مه‌وه وه‌كو جه‌مسه‌رێكی كاریگه‌ری سه‌رگۆڕه‌پانی سیاسی و ئابوری و ئه‌منی دونیای ئه‌وكاته و تاكو ئێستاش ده‌ركه‌وتووه،ته‌نها ئه‌و كاتانه دۆستی ده‌وڵه‌تی ئێرانی پاشایه‌تی حه‌مه‌ڕه‌زاشای ئێران بوو تاسه‌ره‌تای سالاَنی حه‌فتاكانی سه‌ده‌ی ڕابووردوو ،ئاشكرایه له‌ساڵی 1953دا هه‌ربه‌هه‌وڵی ئه‌مریكا بوو كه توانرا كوده‌تا به‌سه‌ر هێزی محمد موصدق بكرێت و حه‌مه‌ڕه‌زا شا بگه‌ڕێنرێته‌وه سه‌ر ته‌ختی شاهانشاهی ئێران و ئیدی ئێران و شاهانشاكه‌ی خۆیان به‌قه‌رزباری ئه‌مریكا ده‌زانی و هه‌میشه ملكه‌چ و گوێڕایه‌ڵ بوون،به‌لاَم كاتێك حه‌مه‌ڕه‌زا شا هه‌ستی كرد كه نرخی نه‌وت نزمه و كۆمپانیا نه‌وتیه جیهانیه‌كانیش كه‌وتونه‌ته دوژمنایه‌تیكردنی ئێران و داهاتی نه‌وته‌كه‌ی و گه‌ره‌كیانه بێهێزی بكه‌ن،كه‌وته دژایه‌تیكردنی ئه‌و كۆمپانیایانه و دواتریش ئه‌مریكا و ئه‌وه‌بوو ئه‌نجام به‌ڕووخاندن و سه‌ره‌ونگومكردنی خۆی و ڕژێمه‌كه‌ی كۆتایی هات له‌ساڵی 1979دا، ئیدی ئه‌مریكا و ئێران دوای ئه‌و مێژوه‌ش و دوای ئه‌وه‌ی كه كۆماری ئیسلامی ئێرانی شیعه مه‌زهعه‌بی توندڕه‌و وخاوه‌ن خه‌ون و خه‌یاڵی فراوانخوازی و ناردنه‌ده‌ره‌وی شۆڕشه‌كه‌ی بۆ ناوچه‌كه و دونیاش هێنده‌ی تر په‌یوه‌ندیه‌كان ساردووسڕبونه‌وه و ته‌نانه‌ت كار گه‌یشته ئه‌وه‌ی ئه‌مریكا پیلانی ڕووخاندنی ئه‌و ڕژێمه‌ش دابنێت له ڕێگه‌ی هه‌لاَیسانی جه‌نگی 8ساڵه‌ی عێراق ئێران و سه‌پاندنی گه‌مارۆی 30 ساڵه‌ی سه‌ری.به‌م شێوه‌یه ده‌بینین كه مێژووی په‌یوه‌ندیه‌كانی ئه‌مریكا و ئێران هیچ كات په‌یوه‌ندیه‌كی دۆستانه‌ی گه‌رموگوڕ نه‌بوه به‌درێژایی 70 ساڵی ڕابووردوو.\nهه‌ربۆیه‌ش ئه‌م باكگراوند و هه‌ڵبه‌ز و دابه‌زه به‌رده‌وامه‌ی په‌یوه‌ندیه‌كانی نێوانیان هیچ متمانه‌یه‌كی پته‌وی نه‌هێشتوه له‌نێوانیاندا،له‌لایه‌ك ئه‌مریكا هه‌میشه ویستویه‌تی ئێرانێكی ده‌وڵه‌مه‌ند و خاوه‌ن نه‌وت و نفوز و پێگه و گرنگی جیۆسیاسی له‌پاڵ یه‌كێتی سۆڤێتی جاران و ئێستای ڕوسیای میراتگری بلۆكی سۆسیالیستی له‌خولگه و فه‌له‌كی سیاسه‌ت و به‌رژه‌وه‌ندیه‌كانی خۆیدا بسوڕێته‌وه و نه‌بێته مه‌ترسی بۆ سه‌ر به‌رژه‌وه‌ندیه‌كانی خۆی و هاوپه‌یمانه‌كانیشی له‌ناوچه‌كه‌دا له ولاَتانی ده‌وڵه‌مه‌ندی كه‌نداو و ئیسڕائیل و میسر و ...هتد.له‌لایه‌كی تریشه‌وه ئێران هه‌میشه ویستویه‌تی خۆی وه‌كو ولاَتێكی زلهێزی ناوچه‌كه پیشان بدات و ململانێی له‌لایه‌ك له‌گه‌ڵ ئه‌مریكا و له‌لایه‌كی تریشه‌وه له‌گه‌ڵ سعودیه و توركیا و میسر و ئیسڕائیلدا ده‌كرد بۆ ڕابه‌رایه‌تیكردنی ولاَتانی ناوچه‌ی ڕۆژهه‌لاَتی ناوین و گه‌ره‌كی بوو ببێته پاڵه‌وان و یاریكه‌ری سه‌ره‌كی سه‌ر گۆڕه‌پانه‌كه و هه‌ژموونی سیاسی و ئابوری و ئه‌منی و پلانه‌كانی خۆی بسه‌پێنێته سه‌رهه‌موان.\nئێران مێژوویه‌كی دوووردورێژی هه‌یه له ترس و تۆقاندنی ولاَتانی كه‌نداوی عه‌ره‌بی ده‌وڵه‌مه‌ند و هه‌میشه وه‌ك مه‌ترسیه‌كی گه‌وره خۆی پیشانیان داوه و هه‌وڵی زۆریشی داوه بۆ ده‌ستبه‌سه‌راگرتنی به‌حره‌ین و 3 دورگه‌ی ئیمارات و له‌ڕێگه‌ی نفوزی مه‌زهه‌بی شیعه‌شه‌وه خۆی خزاندۆته ناو كۆمه‌ڵگا عه‌ره‌بیه‌كانی یه‌مه‌ن و عومان و سعودیه و به‌حره‌ین و كوێت و عێراق و سوریا و لوبنان و میسر و ته‌نانه‌ت مه‌غریبی عه‌ره‌بی و ..هتد.له‌م چه‌ند ساڵه‌ی ڕابووردوودا به‌ئاشكرا و به‌نهێنی پشتیوانی له‌هه‌ر هێزێكی تیرۆریستی یان به‌ناو مقاوه‌مه‌تی شۆڕشگێڕی كردوه له لوبنان و فه‌له‌ستین و سوریا و عێراق و یه‌مه‌ن بۆ ڕووبه‌ڕووبونه‌وه له‌گه‌ڵ ئه‌مریكا و به‌رژه‌وه‌ندیه‌كانی و هه‌موو جه‌نگ و ململانێكانیشی له‌سه‌ر زه‌مینه و ئاو وهه‌وا و له‌ناو گه‌لان و له‌سه‌ر حسابی ئه‌و ولاَتانه به‌رپاكردوه دوور له سنوره‌كانی خۆی.به‌م شێوه‌یه ئه‌م ململانێ مێژوویه‌ی ئه‌مریكا و ئێران بۆته مۆته‌كه‌یه‌كی ترسێنه‌ر بۆ سه‌ر ته‌واوی ناوچه‌كه و گه‌ره‌كه چاره‌سه‌رێكی سیاسی یان سه‌ربازی یه‌كلایی بكاته‌وه و ئیدی ناوچه‌كه بۆ ماوه‌یه‌كی كاتیش بێت دووربخرێته‌وه له‌و ململانێ ناڕه‌وایه كه هه‌یه.\nپرسیار لێره‌دا ئه‌وه‌یه ،ئایا ئه‌م ململانێیه تاچه‌ندی تر بڕده‌كات؟ به‌ره‌و كوێ و به‌چ ئاڕاسته‌یه‌ك كۆتایی پێدێت؟ سه‌ركه‌وتووی كۆتایی كام لا ده‌بێت؟ ناوچه‌كه چی به‌سه‌ر دێت؟ و زۆر پرسیاری تریش..\nپاڵپشت به‌و ڕاستیانه‌ی كه‌له‌سه‌ر زه‌مینه‌ی واقع ده‌بینرێت و ده‌توانرێت گریمانه‌ی بۆ بكرێت،ئه‌وه‌یه كه ئه‌مریكا گه‌ره‌كێتی ڕێگا چاره‌سه‌ری سیاسی پیاده بكات تائه‌وئاسته‌ی بڕده‌كات ،له‌ڕێگه‌ی به‌سه‌رداچوونه‌وه‌ی ڕێكه‌وتنه ئه‌تۆمیه‌كه‌ی نێوان ئێران و ولاَتانی ئه‌وروپا و ئه‌مریكا كه ئه‌مریكا تاك لایه‌نه هه‌ڵیپه‌ساردوه و ئێرانیش هه‌ڕه‌شه‌ی هه‌ڵوه‌شاندنه‌وه‌ی ده‌كات.ئه‌مریكا گه‌ره‌كێتی گه‌ر ڕژێمه ئیسلامیه‌كه‌ی ئێرانیش به‌ته‌واوه‌تی نه‌ڕوخێنێت و به‌ده‌ردی ڕژێمی به‌عسی صدامی عێراقی نه‌بات ئه‌وا چنگ و په‌لی بكات و نینۆك و كه‌ڵبه‌كانی كورتبكاته‌وه،به‌شێوه‌یه‌ك چیدی توانای مه‌ترسی و هه‌ڕه‌شه‌ی نه‌بێت له ئه‌مریكا و هاوپه‌یمانه‌كانی،گه‌ر ئێران ملكه‌چی نواند و به‌مه‌رجه‌كانی ئه‌مریكا ڕازی بوو ئه‌وا ده‌توانێت به‌شێوه‌یه‌كی بێترس و بێهێز و له‌خولگه‌ی سیاسه‌ت و به‌رژه‌وه‌ندیه‌كانی ئه‌مریكادا بمێنێته‌وه و نه‌بێته مه‌ترسی زیاتر،گه‌ر به‌پێچه‌وانه‌شه‌وه به‌ڕه‌قی و بێ به‌رنامه و غروری سیاسی مامه‌ڵه‌ی كرد،ئه‌وا به‌دڵنیایی ڕووخاندنی ئه‌و ڕژێمه مسۆگه‌ره گه‌ر به‌جه‌نگی گه‌رمیش نه‌بێتـ،ئه‌وا ئه‌مریكا له‌ڕێگه‌ی سه‌پاندنی گه‌مارۆ ئابوریه تونده‌كانی سه‌ر كه‌رته‌كانی نه‌وت و غازی سروشتی و به‌گشتی كه‌رتی وزه و دواتریش كه‌رتی دارایی و بانكی و دواتر كه‌رتی سه‌ربازی و ئه‌منی و پیشه‌سازی و ده‌ریایی و ..هتد.ئیدی ئێران ملكه‌چ ده‌كات.\nجا به‌م شێوه‌یه به‌بێ بوونی داهات و بڕینی شاده‌ماری داهاته‌كانی ئێران كه نه‌وت و غازی سروشتیه ناتوانێت خۆڕابگرێت و مه‌رگ و ڕووخاندنی خۆی مسۆگه‌ر ده‌كات و به‌م شێوه‌یه له‌هه‌ردوو باردا ئێران گه‌وره‌ترین زیان به‌ر هێز و نفوز و ناو وناوبانگی ده‌كه‌وێت گه‌ر ڕازیبێت یان ناڕازی و ئه‌مریكاش وه‌ك زلهێزێكی دونیایی گه‌وره و به‌توانا و خاون نفوز و ده‌سه‌لاَت و ته‌كنه‌لۆجیای نوێ سه‌ركه‌وتنی گه‌وره مسۆگه‌ر ده‌كات. ڕه‌نگه جه‌نگی ڕاسته‌وخۆی گه‌رم نه‌كرێته سه‌ر ئێران وه‌ك ئه‌وه‌ی كه ڕوویدا له‌گه‌ڵ عێراقدا له‌به‌ر ئه‌وه‌ی ئێران ولاَتێكی پان وپۆڕ و گه‌وره و خاوه‌ن سنورێكی فراوان و خاوه‌ن گه‌لانێكی زۆرینه مه‌زهه‌ب شیعه‌ی خاوه‌ن بیروباوه‌ڕی توندڕه‌و و ده‌مارگیرن بۆ ده‌سه‌لاَت و مه‌زهه‌به‌كه‌یان،به‌لاَم له‌گه‌ڵ هه‌موو ئه‌مانه‌شدا پێكهاته‌ی گه‌لان و كۆمه‌ڵگای ئێرانیش یه‌ك و یه‌كگرتوو نیه و گه‌لانی جیاواز له فارس و كورد و ئازه‌ر و توركومان و عه‌ره‌ب و به‌لوش و ..هتد.ده‌ژین و ماوه‌ی زیاتر له 40 ساڵه له‌جه‌نگ و له ژێر باری برسێتی و گه‌مارۆی ئابوریدا ژیان به‌سه‌ر ده‌به‌ن و چیدی توانای به‌ره‌نگاری و برسێتی زیاتر ناگرن.\nبۆیه ئه‌م ململانێیانه له‌كۆتادا به‌ره‌و ئاڕاسته‌ی نه‌مان و سه‌ره‌ونگومكردنی ڕژێمی ئیسلامی ئێرانی هه‌نگاو ده‌نێت و ناوچه‌كه‌ش به‌ره‌و ئارامیه‌كی كاتیش بێت ده‌چێت به‌پێی پلانه‌كانی ئه‌مریكا و پاراستنی هاوپه‌یمانه‌كانی له‌عه‌ره‌به‌كان و له‌پێش ئه‌وانیشه‌وه ئیسڕائیله.\nبۆیه پێویسته له‌سه‌ر ده‌سه‌لاَتدارانی ئه‌م ولاَتانه‌ی ناوچه‌كه‌وه به‌گه‌وره و بچوكیانه‌وه به‌هه‌ژار و ده‌وڵه‌مه‌ندیانه و به به‌هێز و لاوازیانه‌وه ململانێكانیان له‌گه‌ڵ ئه‌مریكای زلهێزی دونیا نه‌گه‌یه‌ننه ئاستێك كه خاڵی نه‌گه‌ڕانه‌وه تێپه‌ڕ بكات چونكه هیچكات ناتوانن درێژه به‌و ململانێ نابه‌رابه‌ریه بده‌ن،چونكه ئه‌مریكا ولاَتێكی دووره ده‌سته و هیچ جه‌نگێك له‌سه‌ر خاك و گه‌لانی خۆی ناكات و به‌ڵكو ته‌واوی خه‌رجی و كاولكاریه‌كان له‌سه‌ر حسابی گه‌لان و خاكی ولاَتانی ناوچه‌كه‌یه،بۆیه ڕاستترین سیاسه‌ت و پلان بریتیه له‌وه‌ی كه خۆیان و به‌رژه‌وه‌ندیه‌كانیان بگونجێنن له‌گه‌ڵ به‌رژه‌وه‌ندیه‌كانی ئه‌مریكا و زلهێزه‌كانی تری ئه‌وروپا و ڕوسیاشدا،وازبێنن له ململانێیه‌ك كه كۆتایی شانۆگه‌ریه‌كه بۆ هه‌موان ڕوونه و هه‌موو كوده‌تا و ڕاپه‌ڕین و خۆپیشاندانه جه‌ماوه‌ریه‌كانی ناوچه‌كه و ڕووخاندنی ڕژێمه دیكتاتۆریه‌كانی ناوچه‌كه هه‌موانیان به‌قازانجی ئه‌مریكا ته‌واو ده‌بن و ده‌ستی ئه‌مریكا و داموده‌زگا جاسوسیه‌كانی ئه‌و ولاَتانه‌ی له‌پشته‌وه‌یه.\nڕاستیه‌كی حاشاهه‌ڵنه‌گر هه‌یه كه بریتیه له‌وه‌ی ،له‌م قۆناغه‌دا نه ڕوسیا و نه‌ولاَتانی ئه‌وروپاش ناتوانن به‌ر به‌هه‌ژموون و سیاسه‌ته‌كانی ئه‌مریكا بگرن و به‌تایبه‌تیش له‌سه‌رده‌می سه‌رۆك ترامپدا كه هیچ كه‌س و لایه‌نێك ناتوانێت پێشبینی هه‌نگاوه چاوه‌ڕواننه‌كراوه‌كانی بكات و وه‌كو ئه‌مریكیه‌كی ڕه‌سه‌ن مامه‌ڵه له‌گه‌ڵ ڕووداوه‌كاندا ده‌كات و سیاسه‌تی ((دار و گوێزه‌ره‌كه‌ی ئه‌مریكا))پیاده ده‌كات ،داره‌كه بۆ ئه‌و سه‌ركرده و ولاَتانه‌ی ململانێی له‌گه‌ڵ ده‌كه‌ن و گه‌ره‌كیانه له‌خولگه‌ی به‌رژه‌وه‌ندیه‌كانی ده‌ربچن و گوێزه‌ره‌كه‌ش بۆ ئه‌و ولاَت و سه‌ركردانه‌ی كه ملكه‌چده‌كه‌ن و گوێڕایه‌ڵن بۆ ئه‌مریكا.جا گره‌وی بردنه‌وه تاسه‌ر لای هیچ كام له سه‌ركرده‌ی ئه‌م ناوچه‌یه نیه،چونكه ئه‌مریكا له‌پێناو به‌رژه‌وه‌ندیه‌كانی خۆیدا پشت ده‌كاته نزیكترین دۆستی خۆی و ته‌نها وته‌نها به‌رژه‌وه‌ندیه‌كانی خۆی ده‌پارێزێت و مامه‌ڵه‌ش له‌گه‌ڵ دیفاكتۆ و ئه‌مری واقیعدا ده‌كات و هیچ كات دۆست و دوژمنی تاسه‌ری نه‌بوه و ناشبێت.\nجاهه‌ق وایه هه‌موو سه‌ركرده‌كانی ئه‌م ناوچه‌یه ئه‌م ڕاستیه هه‌رگیز له‌بیر نه‌كه‌ن و خۆیان و سێبه‌ره‌كانیان له‌به‌رامبه‌ر ئه‌مریكادا لێ گه‌وره نه‌بێت ،چونكه هه‌موانیان هه‌ر له‌ڕێگه‌ی ئه‌مریكاوه هاتونه‌ته سه‌ر ده‌سه‌لاَت و پشتیوانیان لێكراوه ،نه‌ك به ده‌نگ و پشتیوانی گه‌له‌كانیان و له‌به‌رئه‌وه‌ی هیچ كام له‌و سه‌ركردانه ڕێزی دیموكراسی و مافی گه‌له‌كانیان و دادپه‌روه‌ری كۆمه‌لاَیه‌تیان له‌لا نه‌بوه و ته‌نها بڕوایان به به‌كارهێنانی هێز و تۆقاندن و ترس و گرتن و كوشتن و ڕاوه‌دونانی سیاسی هه‌بوه ،هه‌ربۆیه‌ش له نزیكترین هه‌لدا گه‌له‌كانیان پشتیان تێده‌كه‌ن و ئاواته‌خوازن هێزێكی ده‌ره‌كی ببێته فریادڕه‌سیان و هاوكاری بكه‌ن بۆ ڕووخاندنی ڕژێمه ده‌سه‌لاَتداره تاكڕه‌و و زاڵم و چه‌وسێنه‌ره‌كانیان، ئتترین ئه‌مریكاش ده‌توانێت له كورتترین ماوه‌دا و به ده‌رزیه‌كی بچوك میزڵدانه فوتێكراوه‌كه‌یان بته‌قێنێته‌وه و پوچه‌ڵ بكاته‌وه.وه‌كو ده‌ڵێن ((په‌ند بۆ ئه‌و كه‌سانه‌یه كه په‌ند وه‌رده‌گرن)).\n1 جیهان له‌دوای په‌تای كۆرۆنا به‌ره‌و كوێ؟\n2 هەواڵەكان دەربارەی نەوت دڵخۆشكەرن\n3 كۆرۆنا چی فێركردین؟\n4 دیموكراسی‌و ئازادی دوو چه‌مكی نامۆ به‌كۆمه‌ڵگه ئیسلامی‌و ڕۆژهه‌ڵاتییه‌كان!\n5 كورد له‌نێوان مه‌نگه‌نه‌ی ولاَتانی ناوچه‌و زلهێزه‌كاندا\n6 له‌ساڵی 2019دا دونیایه‌كی شڵه‌ژاو، ناوچه‌یه‌كی نائارام، كوردستانێكی ناته‌با!\n7 جیهان له‌ساڵی 2020وه له‌به‌رده‌م ڕاوه‌ستانی گه‌شه‌ی ئابوریدا ده‌بێت!\n8 وه‌رزه‌كانی به‌هارو پایزی عه‌ره‌بیی، كۆتاییه‌كانیان هه‌ر زستانه؟\n9 عێراق.. چۆن ده‌توانێت له‌م دۆخه‌ی ئێستای خۆی ڕزگار بكات؟\n10 كوردو ئه‌مریكا- هاوپه‌یمانی‌و خیانه‌ت\n11 ئەردۆگان توشی فۆبیای جەنڕاڵ مەزڵوم كوبانی بوە\n12 ئاگربەستەكەی توركیا –ئەمریكا.. لەناو خراپترینەكاندا خراپەكەیانە!\n13 ئه‌و 7 ڕۆژه‌ی عێراقی هه‌ژاند!\n14 به‌غدادو هه‌ولێر ته‌واوكه‌ری یه‌كتر نه‌ك دژو ناحه‌ز\n15 به‌رنامه ئه‌تۆمیه‌كه‌ی ئێران.. هۆكارو ده‌رئه‌نجامه‌كانی له‌نێوان ململانێكانی ئێران‌و ئه‌مریكادا؟\n16 چین.. ئه‌و ورچه‌ی هه‌موان له‌به‌خه‌به‌رهاتنه‌وه‌ی ده‌ترسن!\n17 دارستانه‌كان گرنگن بۆ ڕاگرتنی هاوسه‌نگی ژینگه‌ی مرۆڤایه‌تی\n18 كۆمه‌ڵگای كورده‌واری له‌كوێی فه‌لسه‌فه‌و ڕێبازی نوێگه‌رایدایه؟\n19 با كەمێك چاو لەم دو سەرۆكە سەركێشە بكەین!\n20 دیموكراسیەت لەتوركیادا بردیەوە\n21 ڕێككه‌وتنی سه‌ده.. ئاكام‌و لێكه‌وته‌كانی بۆ ناوچه‌ی ڕۆژهه‌ڵاتی ناوین\n22 عێراق.. له‌نێوان ئه‌مریكاو ئێراندا كامیان؟\n23 مه‌له‌فی نه‌وتی هه‌رێمی كوردستان له‌نێوان ڕاده‌ستكردن‌و نه‌كردنی به‌به‌غداد\n24 خوێندنەوەیەک بۆ پێنجەم ڕاپۆرتی دیلۆیت\n25 گه‌نده‌ڵی، په‌تا كوشنده‌كه له‌عێراق‌و هه‌رێمی كوردستان!\n26 داهات‌و فرۆشی نه‌وتی هه‌رێم‌و عێراق له‌ساڵی 2018 له‌نێوان ڕاستی‌و فریوداندا\n27 ڕێكخراوی ئۆپێك له‌به‌رده‌م هه‌ڕه‌شه‌ی هه‌ڵوه‌شانه‌وه‌دایه\n28 ساڵی 2018، ساڵێكی گه‌رمی ململانێ‌و ساڵێكی ساردو نه‌هاتی ئاشتی‌و ئارامی


پۆیۆل: دڵخۆشم بە مانەوەی لیۆنێل میسی لە بارسێلۆنا – یاریگانێت\nدەستپێك/ئه‌وروپا/پۆیۆل: دڵخۆشم بە مانەوەی لیۆنێل میسی لە بارسێلۆنا\nپۆیۆل: دڵخۆشم بە مانەوەی لیۆنێل میسی لە بارسێلۆنا\nیاریگا: كارلیس پۆیۆل، بەرگریكاری پێشووی یانەی بارسێلۆنای ئیسپانی پێی وایە مانەوەی لیۆنێل میسی و ئەفسانەی بارسێلۆنا بڕیارێكی نایاب بووە.\nلە چاوپێكەوتنی ڕۆژنامەوانیدا كە ڕۆژنامەی لاگازێتا دیلۆ سپۆرت بڵاویكردووەتەوە كاپتنەكەی پێشووی بلاوگرانا ووتی: وەك هاندەرێكی سەرسەختی بارسێلۆنا هەرگیز نەمویستووە میسی لە یانەكە بڕوات، بەڵام ئەمە تۆپی پێیە، بڕیاری مانەوەی دەستكەوتێكی گەورەیە نە تەنها بۆ بارسا بەڵكو بۆ خولی ئیسپانیش،لەبەر ئەوەی لیۆ یەكێكە لە باشترین یاریزانەكانی جیهان.\nسەبارە بە یاریكردنی خۆی بۆ میلان ووتی: كاتی خۆی گرێبەستی زۆرم بۆ ئەهات لە یانەكانی ئیتاڵیا و ئینگلتەراوە، نایشارمەوە كە دەمویست یاری بۆ میلان بكەم، لە پاڵ پاولۆ ماڵدینی كە هێمایەكی گەورە بوو بۆم، بەڵام دڵخۆش بووم لە بارسا و بڕیاری مانەوەم دا.\nئەستێرەكەی پێشووی هەڵبژاردەی ئیسپانی یەكێك بوو هێما جوانەكانی بارسێلۆنا و بۆ ماوەك 15 وەرز لە كامپ نۆو یاریكرد و لەو ماوەدا بەشداڕی593 یاریكرد و توانی18 گۆڵ تۆمار بكات.\nپۆیۆل ناسراو بە ” دڵی شێر ” لەو ماوەدا توانی پێنج نازناوی لیگا و دوو نازناوی جامی شا و چوار نازناوی سوپەری ئیسپانیا و سێ نازناوی چامپیۆنسلیگ و نازناوێكی سوپەری ئەوروپا و دوو جار پاڵەوانی جامی جیهانی یانەكان لەگەڵ بلاوگرانا بەدەستبهێنێت.\nبارسێلۆنا كارلیس پۆیۆل لیۆنێل میسی\nوەزیرە ئیتاڵیەکە جارێکی دیکە هێرش دەکاتەوە سەر رۆناڵدۆ


Home›هەواڵ›ڕۆژهەڵاتی ناوەڕاست›ئەوەی ئێستا داعش بەڕێوە دەبات سەربە ئەمریکییەکان بووە\nرۆژنامەی واشنتن پۆستی ئەمریکی دەڵێت: “ئەوەی ئێستا خۆی بە کەسی یەکەمی داعش دەزانێت، پێشتر سیخوڕی ئەمریکییەکان بووە لەناو زینداندا و پیاوی خۆیان بووە”.\nرۆژنامەکە لە راپۆرتێکیدا نووسیوێتی “بەندكراوی عێراقی ژمارە (M060108-01) كە (ئەبو ئیبراهیم قوڕەشی) بووە و لە دوای (ئەبوبەكر بەغدادی) دەسەڵاتی ڕێكخراوەكەی گرتە دەست، لەو كاتەی زیندانی بووە لە عێراق، سیخوڕی ئەمریكییەكان بووە و گوێڕایەڵی پلە یەکی ئەوان بووە وهەرچییەکیان پێبوتایە لە کۆکردنەوەی زانیاریی لەسەر زیندانییەکان، داوێتییە ئەمریکییەکان”.\nڕۆژنامەكە باسی لەوەشكردووە، قوڕەشی لەساڵی (2008) دوای چەندین ڕۆژ لێپرسینەوە لێی ڕێنمایی وردی دەربارەی چۆنێتی دۆزینەوەی بارەگا نهێنیەكانی میدیای ڕێكخراوەكەی داوە بە ئەمریكییەكان، تەنانەت وردەكاری زۆری داوە وەك ڕەنگی دەرگای بارەگاكانیش.\nکاتێک پرسیار کراوە لەبارەی فەرماندەی دووەمی رێکخراوەکە کە کەسێکی سویدی بەئەسڵ مەغریبی بووە و ناوی ئەبو قەسورە بووە، قوڕەشی بەوردیی شوێنی مانەوەی ناوبراوی داوەتە ئەمریکییەکان و بەوەش دوای هەفتەیەک لە موسڵ فڕۆکەی ئەمریکی کوشتی.\nواشنتۆن پۆست لە بەشێكی تری ڕاپۆرتەكەیدا ئەوەی ئاشكرا كردووە، بەپێی بەڵگەنامە نهێنیەكانی وەزارەتی بەرگری ئەمریكا، قوڕەشی سیخوڕێكی پڕ بەرهەم بووە و دەیان وردەكاری پێشكەش كردووە كە زۆر بەنرخ بوون و هاوكاربوون بۆ بەرەنگاربوونەوەی ئەو گروپانەی كە ئێستا خۆی سەركردەیانە.\nکریستۆفەر مایەر یاریدەدەری وەزیری بەرگری بۆ ئۆپراسیۆنە تایبەتەکان دەڵێت: “قوڕەشی کە ناوەی راستیی (ئەمی محەمەد سەعید عەبدولڕەحمان مەولی) بووە، هەموو شتێکی کردووە تا خۆی بمێنێتەوە، تۆمارێکی درێژیشی هەیە لە دژایەتیکردنی بیانییەکانی ناو داعش دا”.\nقوڕەشی عێراقییە و ئەو كاتەی بەندكراوە لەساڵی (2007) بۆ سەرەتای (2008) تەمەنی (31) ساڵ بووە، دەیان جار لێپرسینەوەی لەگەڵدا كراوە لەلایەن بەرپرسانی سەربازی ئەمریكی، تۆماری وەستانی لێكۆڵینەوە لێی مانگی (7) ی (2008) ە، بەڵام كاتی ئازادكردنی دیار نییە.\nساڵی 2019 قوڕەشی بەیعەتی بە ئەبوبەکر بەغدادی داوە کە رۆژی 27ی ئۆکتۆبەری هەمان ساڵ لە هێرشێکی ئەمریکییەکاندا لە سوریا کوژرا.\nوەزارەتی پەروەردەی هەرێم سەرجەم خوێندنگەکان ئاگادار دەکاتەوە\nبکوژی گەنجە 18 ساڵەکەی چەمچەماڵ دەستگيرکرا\nپەرلەمان لە راستی و دروستیی هەڕەشەکردن لە پەرلەمانتارێکی نەوەی نوێ دەکۆڵێتەوە\nنرخی نەوت دابەزينی بەرچاوی بەخۆوە بينی


بایدن گریا، لە میانى وتارى ماڵئاواییدا لە ویلایەتى دێلاوەر بایدن وتى "شانازى دەکەم کە کوڕى دێلاوەرم"\nJanuary 20th, 2021 Youtube\nبه‌وێنه.. پێش مه‌راسیمی ده‌ست به‌كاربوونی بایدن نمایشێكی جیاواز كرا\nJanuary 19th, 2021 وێستگه\nئایا بایدن سوێند بەکام ئینجیل دەخوات؟\nڤیدیۆ.. بایدن دوو رۆژ پێش دەستبەکاربوونی هاوکاری هەژاران دەکات\nلەرۆژی نیشتیمانی مارتن لۆسەر کینگدا و دوو رۆژ پێش دەستبەکاربوونی وەک سەرۆکی ئەمریکا جۆ بایدن و هاوژینەکەی بەشداریانکرد لەهەڵمەتی ئامادەکردنی پاکێجی خۆراک بۆ هەژاران.\nJanuary 17th, 2021 نه‌وا\nجۆ بایدن بەپێکهاتەیەکی ئیداری نوێوە دەیەوێت گۆڕانکاری گەورە بکات لەسیاسەتی دەرەوەی ئەمریکا ناسنامەی ئەم قۆناغەش پشت بەستنە بەژنان و کاراکتەرەکانی سەردەمی ئۆباما.\nبایدن ژنێکی دیکەی بۆ پۆستێکی باڵا دیاریکرد\nJanuary 16th, 2021 NRT\nجۆ بایدن سەرۆکی هەڵبژێردراوی ئەمریکا، بەردەوامە لە دیاریکردنی کاندیدەکان بۆ پۆستەکانی ئیدارەکەی؛ کە بڕیارە لە ٢٠ی ئەم مانگەدا دەست بەکار ببێت، لەو میانەشدا ژنێک کە (دیبلۆماتکارێکی ئەمریکایە) بۆ پۆستی دانوستکار بۆ رێکەوتنامەی ئەتۆمی لەگەڵ ئێراندا؛ دیارکردووە.\nجێگرەکەی ترەمپ پیرۆزبایی سەرکەوتنی لە جێگرەکەی بایدن کرد\nبایدن بەرنامەیەکی 1.9 ترلیۆن دۆلاری بۆ بەرەنگاربوونەوەی زیانەکانی ڤایرۆسی کۆرۆنا ڕادەگەیەنێت\nJanuary 15th, 2021 VOA\nسەرۆکی هەڵبژێردراوی ئەمەریکا جۆو بایدن ئێوارەی پێنجشەممە بەرنامەیەکی بەرەنگاربوونەوەی ڤایرۆسی کۆرۆنای ڕاگەیاند و جەختی کردەوە لە گرنگی پەسەند کردنی ئەو بەرنوسە ?\nJanuary 15th, 2021 نه‌وا